text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Nyuma y’amezi icyenda amugore atwite ,umwana aravuka, bityo umugore akaba agomba kubyara. Nyamara ngo usanga bafite ubwoba bwo kubyara, impungenge zo kutazishimira umwana bazabyara n’ibindi. Ibi rero bigatuma akenshi abakobwa bitegura kuba abagore batinye cyane igihe cyo kubyara. Ese izi mpungenge ziterwa n’iki? Uretse gutinya kubyara rero ngo hari izindi mpungenge abagore bari hafi kubyara baba bafite nk’uko byagaragajwe n’umuhanga mu mitekerereze, Anne Bacus.Nk’uko Bacus yabitangarije urubuga rwa internet Magicmaman.com, ngo usanga amwe mu maganya y’abagore bari hafi kubyara ari aya akurikira:
«Mfite ubwoba bw’uko umwana ashobora kuvuka mbere y’igihe kwa muganga bampaye!»
Gutinya ko umwana yavukira igihe kitageze ni ugutinya kubyara umwana utuzuye cyangwa umu (prématurité), nk’uko bivugwa mu gifaransa. Aha rero usanga aba bagore bafite impungenge z’abana, batekereza ko bazabyara nta bushobozi bwo kurera uwo mwana bafite. Ikindi ngo hari igihe baba batekereza ko uwo mwana ashobora kutazubaha nyina bikaba byamutera agahinda. Aha rero ngo ikibatera impungenge kurushaho ni uko babura ubushobozi bwo kurera umwana wabo kugeza abaye mukuru.
«Mfite ubwoba bwo kutihanganira uburibwe bwo kubyara!»
Ubu bwoba bwo kutihanganira ububabare bwo kubyara, akensi usanga babukura ku byo baba barumvise ku bagore bagenzi babo baba barabyaye mbere. Aha usanga umugore ahita atekereza ku gihe yavukaga ndetse n’uburyo babakiriye bakivuka. Gusa ngo bose baba bitekerereza ububabare bazagira mu gihe cyo kubyara aho usanga abagore badahuza ububabare. Iyi ikaba ari yo mpamvu ngo ari byiza kuganira kuri iki kibazo n’umuganga uri kukubyaza kuko ngo bituma wibagirwa ubwo bubabare.


c: text/html

text:
Skrill ni uburyo bukunda gukoreshwa mu kwishyura no kohererezanya amafaranga kuri interineti ku biciro bito, cyane cyane ku mbuga za betting, n’imbuga z’imikino, ariko no ku mbuga z’ubucuruzi nka ebay.com n’izindi irakoreshwa mu kwishyura ibicuruzwa n’amaserivise atandukanye aho yemerwa.
Muri aya mahugurwa urasangamo uburyo wafunguza skrill, n’uburyo bwo kuyikoresha neza mu kwakira no kohereza amafaranga, ndetse unamenye uburyo washyira amafaranga kuri konti yawe ya skrill, n’uburyo wayakuraho igihe uyakeneye, n’ibindi byinshi byerekeye skrill.
UKO ISOMO RITEGUYE
Iri somo riteguye mu buryo bwa videwo za HD mu rurimi rw’ikinyarwanda, ku buryo ibyo ubwirwa byose uba uri no kubyerekwa intambwe ku yindi hakoreshejwe ingero zifatika, ibivugwa byose bishyirwa mu ngiro nk’urugero rwo kureberaho muri iri somo.
ABO RYAGENEWE
Aya mahugurwa yagenewe abantu bo mu ngeri zose, abanyeshuri, abarimu, abacuruzi, abakozi, abayobozi, n’abandi bantu bose bakenera gukora Transaction kuri interineti. Nta n’umwe uhejwe.
UKO WARYIGA
Waryiga aho waba uri hose kw’isi wifashishije igikoresho cy’ikoranabuhanga nka mudasobwa, telefone cg Tablet birimo interineti (Ekara nini nkiya mudasobwa niyo ibigaragaza neza). Kuko rero riteguye mu Kinyarwanda bigusaba no kuba wumva ikinyarwanda gisanzwe cyo kuvuga kugirango usobanukirwe ibyigishwamo. kandi waryigira igihe cyose ushatse kugeza urirangije neza, ndetse iyo ugize ikibazo urabaza ugasubizwa.
ICYO UZAKURAMO
Uzarangiza iri somo Wabasha ibi bikurikira:
- -Kohereza Amafaranga kuri skrill
- -Kwakira Amafaranaga kuri skrill
- -Kubitsa cg Gushyira amafaranga kuri skrill
- -Uburyo butandukanye bwo gushyira amafaranga kuri skrill
- -Kubikuza amafaranga kuri skrill
- -Uhabwa seritifika iyo urangije kuryiga.
- -N’ibindi……
Course Features
- Lectures 12
- Quizzes 1
- Duration 1 hour
- Skill level All levels
- Language Kinyarwanda
- Students 12
- Certificate Yes
- Assessments Yes
-
Skrill
Gusobanukirwa uko Skrill ikoreshwa mu kwishyurwa no kwishyura amafaranga kuri interineti, ndetse n'uburyo butandukanye wayabikuzaho, n'ibindi biyerekeye.

robotstxt: allowed

filter: keep


text:
Ntiwemerewe gukuramo inda watewe na so wanyu
Itegeko rigena ibyaha n’ibihano mu Rwanda ryo mu 2018, rivuga ko gukuramo inda mu Rwanda ari icyaha, ariko ko hari abashobora gukuramo inda ntibakurikiranwe n’amategeko.
Mu badakurikiranwa n’amategeko mu gihe bakuyemo inda, harimo abatewe inda ari abana bari munsi y’imyaka 18, abafashwe ku ngufu, uwashyingiwe ku ngufu, abatewe inda n’abo bafitanye isano ya hafi, ndetse n’igihe icyemezo cyo gukuramo inda cyafashwe na muganga wemewe, bitewe n’ibyago yabonye inda ishobora guteza.
Ku ngingo yo kwemererwa gukuramo inda ku bafitanye isano rya hafi, hari bamwe badasobanukiwe uko ayo masano abarwa, kuko hari n’abagera imbere ya muganga, ariko bagasanga isano bafitanye ritabemerera gukuramo inda.
Kamagaju Beatha (izina twamuhaye), utuye mu Murenge wa Gisozi, yatubwiye ko ari umwe mu bangiwe gukuramo inda ageze kwa muganga, asobanurirwa ko itegeko ritamwemerera. Ati: ‘’Nagiye nzi ko rwose bitari buze kugorana kuko uwanteye inda mufata nka data umbyara. Ni murumuna wa papa, ariko tugezeyo batubwiye ko bidashoboka, ko mubo itegeko ryemerera ntarimo, ngo kereka niba yaramfashe ku ngufu. Kandi ntabwo yamfashe ku ngufu, twari dusanzwe turyamana ni uko numvaga kubyarana byaba bikabije.’’
Hari n’abandi usanga bafata amasano y’abantu uko atari, aho usanga bamwe mu babyeyi babwira abana ko kanaka ari mushiki we, musaza we, kuko bareranywe gusa ariko ugasanga mu masano bitandukanye cyane.
Umurungi Jeanne, umubyeyi w’umwana w’imyaka 22, we kugeza ubu yemeza ko umukobwa we yabyaranye na musaza we, ibintu yise ‘’ishyano’’, n’ubwo ngo yagerageje kubyakira. Agira ati ‘’Ishyano ryaguye mu muryango, abana bavukana barabyarana. Umukobwa wajye yatewe inda n’umwana wa murumuna wanjye, ni jye wamureze nyina akimara kwitaba Imana, barakurana, ariko natangajwe no kumva ko inda ye batakwemera ko ivamo.’’
N’ubwo benshi bitiranya amasano abantu bafitanye, itegeko rivuga ko uwemererwa gukuramo inda, ari uwayitewe n’uwo bafitanye isano kugera ku gisanira cya 2 gusa.
Dr Anicet Nzabonimpa, inzobere mu bijyanye n’ubuzima bw’umubyeyi n’umwana, avuga ko ibisanira bishingirwaho mu kwemererwa ko umuntu akurirwamo inda, bishingira mu gusesengura amaraso ahuye n’aho umuntu ahurira n’undi. Aha rero igisanira kigomba kuba ku rwego rwa mbere cyangwa urwa kabiri.
Akomeza avuga ko byakoroha umuntu abibaze akoresheje intambwe. Ati ‘’Umwana na Se, hagati yabo harimo intambwe imwe, uva ku mubyeyi ugera ku mwana. Uwo inda yemerewe kuvamo. Umwana na Sekuru, hagati yabo harimo intambwe ebyiri, iyo nda nayo yemerewe gukurwamo. Ariko umwana na se wabo, ziba zarenze intambwe 2, kuko uva ku mwana ukajya kuri se (1), ukava kuri se ukanyura kuri sekuru (2), kugira ngo ugere aho bahurira na se wabo. Iyo uvuye kuri sekuru ujya kuri se wabo, utera intambwe ya gatatu, aho itegeko ntiribyemera kuko ibisanira biba byageze kure.’’
Ese byateza ibihe byago ku mwana wavuka?
N’ubwo bifatwa nk’amahano mu muco nyarwanda, kubyarana na nyokorome, mubyara wawe, so wanyu, nyogosenge cyangwa nyoko wanyu, ngo nta ngaruka bigira ku mwana uzavuka.
Dr Anicet Nzabonimpa, avuga ko ubushakashatsi bunyuranye bwakozwe n’abahanga ku bijyanye n’uturemangingo mbonera n’umuntu (Genes) ku masano y’amaraso abantu bagirana, iyo byamaze kurenga igisanira cya kabiri umwana nta kibazo agira. Gusa ku gisanira cya mbere n’icya kabiri, umwana ashobora kugira ibibazo binyuranye mu mikurire munda na nyuma yo kuvuka, aho ashobora kuvuga hari ibice by’umubiri we bituzuye, afite ubwenge butiremye neza cyangwa n’ubusembwa bunyuranye.
Bigenda bite iyo ukuramo inda yatanze amakuru atari yo?
Me Salim Steven Gatali, Umunyamategeko w’umwuga, avuga ko mu gihe ukuramo inda yatanze amakuru atari yo ku muganga, akurikiranwa ku giti cye.
Ati: ‘’Muganga agendera ku makuru yahawe n’uje gukuramo inda. Iyo rero bibaye ngombwa ko bikurikiranwa n’icyaha, uwakuyemo inda akurikiranwa ku giti cye, kuko muganga aba afite inyandiko uwo yahaye serivisi yasinyeho, yemeza ko amakuru yose yatanze ari ukuri. Iyo icyaha kimuhamye, ahanwa hakurikijwe ingingo ziteganywa n’amategeko, ku cyaha cyo gukuramo inda binyuranije n’amategeko’’.
Ntibihagije kuba wujuje ibiteganywa n’amategeko kugira ngo ukuremo inda, kuko ugomba kuyikurirwamo na muganga wemewe. Ibi birinda ibyago binyuranye bishobora gukurikiraho, mu gihe wagerageje kuyikuriramo ubwawe cyangwa ukoresheje uburyo bwa magendu. Itegeko rivuga kandi ko inda ikurwamo, itagomba kuba irengeje ibyumweru 22.
Ines Ghislaine


text:
Ubujura bw’ amatungo cyane cyane amagufi mu murenge wa Mimuri, akarere ka Nyagatare gihangayikishije abahatuye. Bamwe mu baturage basigaye bararana nayo. Bavuga ko muri uwo murenge hadutse insoresore zituruka hirya no hino ndetse no mu murenge ubwawo zigakodesha utwumba two kubamo muri santeri ya Mimuri nyamara nta gifatika zikora bigakekwa ko arizo zikora ubwo bujura.
Kurarana n’ amatungo mu nzu ni kimwe mu bibazo byagarutsweho n’ umukuru w’ igihugu Paul Kagame mu mwiherero w’ abayobozi bakuru b’ igihugu uherutse kubera I Gabiro mu ntara y’ Iburasirazuba .Icyo gihe umukuru w’ igihugu yabazaga abayobozi b’ inzego z’ ibanze cyane cyane abayobozi b’ uturere impamvu hirya no hino mu gihugu hakigaragara abaturage bafite isuku nke kugeza naho bamwe bakirarana n’ amatungo .
Mu murenge wa Mimuri, akarere ka Nyagatare abaturage bakirarana n’ amatungo nabo barahari .Gusa bavuga ko kurarana n’ amatungo batabiterwa nuko bagira isuku nke ahubwo ngo ni impamvu z’ umutekano w’ amatungo yabo kuko kuri ubu hari ubujura bukabije bw’ amatungo muri uwo murenge . Uwitwa Rusanganwa Sam agira ati “…kugira ngo wizere neza ko itungo ryawe rifite umutekano ni ukuryizirikaho kuko hari n’ abarara bayaziritse ku gitanda nabo bararaho bitewe nuko inzu yabo ingana.Ibi kandi ngo ntaho bihuriye n’ isuku nke cyangwa amikoro make kuko na bamwe mu bifite badashobora kuyararira bahisemo kuyubakira inzu zometse kuzo bararamo ndetse bagashyiramo umuryango utunguka mu nzu nini kugira ngo nihagira igikoma babashe kubyuka.
Umutekano n’umwanda
Nsengiyumva Olivier nawe wo muri Mimuri we asanga nubwo abaturage bararana n’ amatungo mu rwego rwo kwirinda abajura babajujubije , byanga bigakurura umwanda kuko usanga inzu zarahindutse umunuko kubera amaganga y’ amatungo .Agira ati “ Kabone niyo wabyuka ukubura ute umunuko ukururwa n’ amatungo arara mu nzu abantu bararamo uranga ukawumva .Yemwe nta n’uwatinya kuvuga ko ari wo ntandaro y’ indwara zugarije aka gace .”Nsengiyumva akomeza avuga ko muri iyi santeri ya Mimuri usanga hari abantu cyane cyane urubyiruko ruhacumbitse ariko wakwibaza icyo bakora ukakibura .Agira ati “ abantu bacumbikira imburamukoro nabo dukwiye kubamagana kuko abo bantu birirwa bakina amakarita nta kazi kandi bagira nibo dukeka ko aribo baza kutwiba.“
Iki kibazo cy’abantu bakirarana n’ amatungo kinemezwa na bamwe mu bagize inama njyanama y’ akarere ka Nyagatare .Ubwo bari basuye umurenge wa Mimuri tariki ya 20 Werurwe umwe muribo yagikomojeho anashimangira ko atari muri Mimuri gusa ikibazo nkiko kiri. Yasabye abaturage kurushaho gukaza amarondo bakicungira umutekano , kuko nubwo bavuga ko bitangiye kugabanuka kuko muri uyu murenge babegereje inzego z’ umutekano bitakunda ko buri rugo rwabona umupolisi cyangwa umusirikare ururaramo ngo arucungire umutekano.
Batangiye gushyiraho irondo ry’ umwuga
Umunyamabanga nshingwabikorwa w’ umurenge wa Mimuri yemera ko iki kibazo cy’ abajura biba amatungo y’abaturage muri Mimuri gihari, gusa akavuga ko kimwe mu bisubizo bari kugishakira harimo no gushyiraho irondo ry’ umwuga .Kugeza ubu akagari kamwe mutugari dutanu tugize umurenge wa Mimuri niko kamaze kwishyiriraho abanyerondo b’ umwuga aho buri rugo rutanga amafaranga 1000 bityo itsinda ry’ abagabo babigize umwuga bakabacungira umutekano kandi bigakorwa mu buryo bunoze .
Umunyamabanga nshingwabikorwa w’ uyu murenge wa Mimuri ariko avuga ko aho iri rondo ritari ari naho hakunze kuvugwa ubwo bujura bakaba bari gushishikariza n’ abatuye mu tundi tugari dusigaye kwishyira hamwe bakishakamo irondo ry’ umwuga mu rwego rwo guhashya burundu iki kibazo cy’ abajura b’ amatungo .
Umuhire Valentin


text:
Intara y’Iburasirazuba igomba kuba igicumbi cy’Igihugu cy’ibikomoka ku bworozi-Guverineri CG Gasana
Abayobozi mu nzego zitandukanye bo mu Ntara y’Iburasirazuba bateraniye mu Karere ka Ngoma mu mwiherero w’iminsi ibiri wiga ku iterambere ry’ubuhinzi n’ubworozi muri iyi Ntara.
Uyu mwiherero wateguwe n’Ubuyobozi bw’Intara witabiriwe n’Abayobozi b’Uturere, Ubuyobozi bwa RAB, Aborozi bahagarariye abandi, abafatanyabikorwa batandukanye barimo Inyange Industry, SPIU, IFAD Rwanda, Abikorera ku giti cyabo, Abakozi bashinzwe ubuvuzi bw’amatungo n’abandi.
Ni umwiherero ugamije gusuzuma inshingano za buri umwe, kubona ubwoko bw’inka, ibiryo byazo, imikorere n’imikoranire, ubumenyi n’ubushobozi bukenewe.
Muri uyu mwiherero kandi hazafatwa ingamba zo kongera agaciro ibikomoka ku bworozi.
Hagarutswe kandi ku ruhare rw’abayobozi b’Uturere mu kuvugurura, kwihutisha no guteza imbere uruhererekane nyongeragaciro (Value-chain) mu bworozi butanga umusaruro mwiza.
Byagarutsweho mu kiganiro cyatanzwe n’abayobozi b’Uturere twa Nyagatare, Gatsibo, Kayonza, Kirehe na Ngoma.
Guverineri CG Emmanuel K Gasana, atangiza uyu mwiherero yavuze ko ugamije kuganira ku cyerekezo cy’Intara cyo kuba igicumbi cy’Igihugu cy’ibikomoka ku bworozi.
Ati “Inzego bireba zifite inshingano zo guteza imbere ubworozi butanga umusaruro mwinshi kandi mwiza binyuze mu makoperative.”
Guverineri Gasana yavuze ko muri uyu mwiherero w’iminsi ibiri uzasiga hafashwe ishusho nyayo yo gukora ubuhinzi n’ubworozi byiza bifasha umuturage ndetse bikagirira akamaro igihugu muri rusange.
Hasuzumwe kandi uruhare rwa RAB, RCA, Aborozi, Abafatanyabikorwa mu kuvugurura, kwihutisha no guteza imbere uruhererekane nyongeragaciro mu bworozi butanga umusaruro.
Muri iyi Ntara y’Iburasirazuba nubwo hari ibikorwa by’ubworozi hari ahagikwiye gushyirwa ingufu hagaragajwe n’umuyobozi aho hari intego yo kongera ifamu zitunganyije, kongera inganda z’amata n’iz’inyama, inganda zikora ibiryo by’amatungo n’ibindi.
REBA YouTube Channel UMUSEKE TV video nziza nk’iyi. UKORA LIKE SHARE na COMMENT


text:
Ni igiterane kizaba hifashishijwe ikoranabuhanga nkuko amabwiriza yo kwirinda icyorezo cya Virusi ya Korona( Covid 19) abiteganya. Abantu bazagikurikira mu buryo bw’imbonankubone, inyumva nkumve( LIve) kuri You Tube: Agakiza Tv, Facebook: Agakiza.org no kuri Radio Umucyo 102:8 Fm. Ku isaha ya Saa14 biteganyijwe ko iki giterane aribwo kizaba gitangiye.
Abakozi b’Imana batandukanye kandi buje ubunararibonye ku bijyanye n’inyisho z’umuryango bazagaragara muri iki giterane, ni Famille Pasiteri Desire Habyarimana yagiteguye, Pasiteri Cleophas Barore, Pasiteri Liliose, na Evangeliste Lambert.
Umuyobozi mukura ari nawe wanashinze Agakiza Corporation Ltd, Pasiteri Desire Habyarima aherutse gutangariza ISIMBI Tv ko impamvu ahangayikishijwe n’umuryango, ari ukubera ingaruka mbi zibaho iyo umuryango wubatse nabi atari kuri wo gusa, ahubwo n’ibisekuru bizakurikiraho.
Ikiganiro Pasiteri Desire na Madamu we bagiranye na Isimbi Tv, batanga umusanzu wabo mu kubaka umuryango.
Mu bikorwa bakora harimo kongera gusana umuryango no kugerageza gutegura urubyiruko nk’abazinjira mu muryango. Pasiteri Desire akavuga ko uwo ari we wese akwiye guhangayikishwa n’umuryango, dore ko ubwiyongere bw’ubutane (Divorce) bumaze gufata indi ntera, ko hakwiye kugira igikorwa.
Tariki ya 15 Kanama 2020 nibwo hari habaye igiterane nk’iki cyagarukaga ku muryango, cyari gifite insganyamatsiko igira iti” Uruhare rw’ubudahemuka mu gukomeza umubano w’abashakanye”
Muri iki giterane hibajijwe ikibazo kigira kiti” Ese urugo rwiza rurashoboka?” Dore uko Pasiteri Hortense Mazimpaka, Pasiteri Desire Habyarimana na Pasiteri Dr Antoin Rutayisire ndetse na Pasiteri Senga Emmanuel babisobanuye:
Pasiteri, Dr Canon Antoiene rutayisire ati”
Ubundi urugo ni ahantu umuntu aruhukira. Mu ntego z’Imana intego ya mbere rwagombaga kuba urugo rurimo Imana ariko iya kabiri kwari ukunezezanya. Bivuga ngo ni ahantu umuntu yagombaga kujya akaharuhukira, akahabyarira abana bakahanezererwa ko ababyeyi babanye. Iyo rero hari n’urugo rumwe rubanye nabi kuri twebwe ni agahinda. Igitonyanga cy’agahinda kuri njye ni kinini Kubera ko agahinda atari ubwami bw’Imana.
Buriya ikibazo kitwica ni uko tudatekereza mu murongo w’Ubwami bw’Imana. Mu Bwami bw’Iman nta gahinda kahemewe. Yesu yaravuze ngo “dore byose ndabihindura bishya nta marira nta miborogo bizongera kumvikana. Icyo nicyo kerekezo twagombye kugira mukubaka umuryango”
Pasiteri Hortense Mazimpaka
Icyo navuga ni uko abantu baha agaciro umuryango. Niba hari ikintu kibabaza muri izo Divorce n’ayo makimbirane yose ari mu muryango, ni uko bisiga kubabara mu mitima ya bose kugeza ku rubyaro no ku miryango yose, bakagerwaho n’ ubwo bubabare kandi bw’ igihe kirekire. Abubatse ingo nibashake impamvu zo gukiza imiryango bahagazemo, n’ubwo bishobora kuba bitameze neza uyu munsi ariko ibyo bitameze neza hari abandi bantu babiciyemo bukeye bimera neza.
Nababwira rero ngo buri muntu nashake igisubizo ku ruhande rwe , niba uri umugore shaka igisubizo cyo gukiza umuryango wawe, niba uri umugabo shaka igisubizo cyo gukiza umuryango wawe. Aha twaboneraho no gusaba abasore n’inkumi bitegura kuzashaka ko bagomba kubiha agaciro .
Umuntu utiteguye kujya kubana akaramata n’uwo bagiye gushakana, twatanga inama ko yaba abyihoreye kugeza igihe azabyumva neza, akitegura kukigero cy’uko yiyemeza kubana n’uwo bagiye gushakana akaramata. Igihe cyose atari yageza aho hantu h’akaramata mu mutwe we no mu mutima we ngo abyicazemo, nabe aretse yisunikwa no kuvuga ko imyaka yageze, yireba kubamubwira iruhande aho kuko muri gahunda z’Imana yo yari ishyigikiye ko umugore n’umugabo basazana bakabyara abana bakabatoza.
Kuri njye urugo rwiza rurashoboka umugore abigizemo uruhare, umugabo abigizemo uruhare. Ikindi twavuga ni uko haramutse hari ufite umugabo cyangwa umugore hakaba harimo ikibazo, uwo yakwegera Imana agasenga, yajya inama , yarwazarwaza kubera ko umuntu utifuriza ibyiza urugo rwe aba arwaye.
Pasiteri Habyarimana Desire
Nagira ngo mbabwire ko urugo rwiza rubaho, kandi Imana yaremye urugo nk’ahantu heza ho kuruhukira, ahantu hari ibyiza byose. Urugo rurimo ibintu byiza birenze uko umuntu yabitekereza, ariko nanone twibuke ko Satani yahateye azi neza ibyiza bihari. Twese dukwiye guharanira kubaka ingo nziza kandi birashoboka kuko tugoswe n’igicu cy’abantu bubatse ingo nziza kandi bigashoboka. Dukwiye kwigira kuri abo bubatse neza, hanyuma tukirinda icyasenya umuryango buri wese mu bashakanye mu muryango akabigiramo uruhare.
Hari icyo twasaba abantu kindi, burya n’utaba umukiranutsi yagakwiye kuba imfura. N’ubwo umugabo/ umugore ataba umukiranutsi yaharanira kuba imfura byibura akareka gutera abana be agahinda. Kubera ko iyo umwe muri bo wenda afite Konte (Compte), imitungo abana be batazi, napfa ni inde uzabisigarana? Ntawe uzabisigarana. rero buri wese agerageze ahe agaciro uwo bashakanye, ahe agaciro abana azaba yubatse igihugu, yubatse n’ejo hazaza.
Pasiteri Emmanuel Senga
Ntacyo tutakora mu kwirinda ko abubatse twazaca mu gihango. Niyo haba hari abagitatiye, bakwiye kukigarukamo kubera ko Imana yacu ari inyembabazi bityo urugo rugakomeza kuba ruzima. Niturenze urugo amarangamutima n’ibyishimo byacu twibuke ko rugizwe n’abo twabyaye, twibuke ko twinjijemo imiryango duharanire ko ingo zacu ziba nzima.
mu Rwanda imanza z’ubutane ziragenda ziyongera ku rugero rw’umuvuduko utarigeze kubaho. Mu 2018, mu gihugu hose imanza z’ubutane zikubye inshuro 19 kubera ko, handikishijwe imanza 1,311 zajyanwe mu nkiko. Nyamara mu 2017 inkiko zakiriye imanza 69 z’ubutane gusa. Ibi birashimangira ko inyigisho zihoraho no guhora hafi umuryango byagakwiye kwimakazwa. Abakristo bakwiye kwegera Imana, bakayigiraho kuko niyo yatangije umuryango. Ibi bizatuma n’ingo z’abadakijijwe zibigiraho kandi birashoboka ko byazagerwaho.


text:
Umugabo witwa Fatisuka Jean Pierre wari utuye mu Mudugudu wa Mutusa mu Kagari ka Rwesero mu Murenge wa Kagano, mu karere ka Nyamasheke,yagiye gucukura itaka aryibye kuko bitemewe maze agira ibyago ikirombe kiramugwira kiramutaba akurwamo n’abandi baturage yapfuye.
Ibi byabaye kuri uyu wa Mbere tariki ya 26 Ukwakira mu masaha ya saa tatu zishyira saa yine aho yari agiye gucukura ingwa basiga ku nzu.
Amakuru y’uko aho yaricukuraga haridutse hakamugwaho, yamenywe bwa mbere n’abana bari hafi aho.
Ntakirutimana Éliphas ati “Bampamagaye ngo nze ntabare, abantu benshi dukuraho itaka tuza kumugeraho. Batubwiye ko yari amaze isaha bimugwiriye gusa ntabwo byemewe bacukuraga bibye uwo musaza nyiraho.”
Kagiraneza Simon yunzemo ati “Yaguye mu kirombe kuko yari yagiye gutwara itaka, abana bari hirya bari gukina nibo babimenye.”
Aba baturage bavuga ko nubwo bagize ibyago ariko bibahaye isomo ku buryo batazongera kurenga ku mategeko.
Murekatete Daphrose ati “Nubwo twagize ibyago ariko biduhaye isomo ryo kuhirinda. Twabonye ko nta muntu wemerewe kujyamo adafite ibyangombwa, ni mu rupfu.”
Umunyamabanga Nshingwabikorwa w’Umurenge wa Kagano, Niyitegeka Jérôme, yavuze ko bafashe ingamba zo gusiba uwo mwobo kugira ngo hatazagira abandi bagwamo, asaba n’abaturage kwirinda gucukura muri iki gihe cy’imvura.
Ati “Icyo dusaba abaturage ni ukwitondera ahantu hose hashobora guteza impanuka cyane cyane muri ibi bihe by’imvura kubera ko ubutaka bworoshye. Ni ukuhitondera.”
Fatisuka Jean Pierre w’imyaka 34 asize umugore n’abana babiri, umurambo we wajyanwe ku bitaro bya Kibogora ngo ukorerwe isuzumwa mbere y’uko ushyingurwa.
Inkuru ya IGIHE
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Umugore ugeze mu gihe cyo kutabyara ngo akunze guhura n’ibibazo bitandukanye harimo no kubura ibitotsi cyangwa se kubura umutekano muri we. Gusa burya umuntu ikimubaho cyose iyo acyitwayemo neza usanga bigize umumaro ku buryo aba atacyumva ingaruka z’ibyamubayeho. TopSante yanditse ko abantu barenga za miliyoni ku isi bakunda guhura n’ikibazo cyo kubura ibitotsi, ariko ni byiza kumenya impamvu zaba zifasha kugira icyo kibazo.
Akenshi usanga umubyeyi ugeze muri kiriya gihe akunze kugira ibyuya nijoro maze bigatuma aruhuka nabi. Ibi ngo biba byatewe akenshi n’uko imisemburo y’umugore iba yakoze ku bwonko kandi hari n’imisemburo iba irimo kugabanyuka.
Ariko ngo burya hari n’abakobwa babura ibitotsi mu gihe cyabo cy’imihango kubera cya kibazo cy’imisemburo iba yagize impinduka.
Gusa iyo umugore amaze kumenyera iki gihe cyo gucura arongera agasubirana nka mbere, ubwonko bwe buba bwarongeye kumenyera kuko ataba agikanguka uko abonye nijoro.
Niba ibi bikubaho ugeze iki gihe ni ukwihangana mu gihe wagize ibyuya bikabije ugahindura amashuka kugira ngo wongere ugerageze ibitotsi kuko bigera aho bikarangira.
Video Abakobwa Beza
Umugore wacuze (Menopause) akunda kutagira ibitotsi
Umugore ugeze mu gihe cyo kutabyara ngo akunze guhura n’ibibazo bitandukanye harimo no kubura ibitotsi cyangwa se kubura umutekano muri we. Gusa burya umuntu ikimubaho cyose iyo acyitwayemo neza usanga bigize umumaro ku buryo aba atacyumva ingaruka z’ibyamubayeho. TopSante yanditse ko abantu barenga za miliyoni ku isi bakunda guhura n’ikibazo cyo kubura ibitotsi, ariko ni byiza kumenya impamvu zaba zifasha kugira icyo kibazo.
Labels: abagore


text:
Inyigisho yo kuwa kuwa 28 Ugushyingo 2015- B: Bikira Mariya, Umwamikazi wa Kibeho
Amasomo tuzirikana: Iyimukamisiri 3,9.15-20, 1 Sam 2; Rm 5,12.17-19; Yn 2,1-11
Muhore mwiteguye kandi musenge, musingiza Nyagasani .
Bakristu bavandimwe Yezu akuzwe Iteka ryose. Mbere ya byose ndibutsa ko uyu munsi tariki ya 28 Ugushyingo ari ibirori bikomeye i Nyaruguru, umunsi Bikira Mariya yabonekeyeho umwe mu bakobwa i Kibeho. Imana ibiherebwe ikuzo n´icyubahiro kuba yaratwibutse twese i Kibeho, ubutaka butagatifu, ikadutumaho abana bayo kandi nabo bagatumika. Nyina wa Jambo twakunganya iki? Twihoreze Gihozo cy´Ijuru!
-Mube maso kandi musenge: Inkuru Nziza y´uyu munsi nibyo idukangurira. Bikaba binahuje na bumwe mu butumwa bwa Bikira Mariya i Kibeho. Yezu, mu nyigisho ze za nyuma ku bigishwa be, natwe b´uyu munsi, aravuga ati “mube maso kandi mwitonde hato imitima yanyu itazatwarwa n´ubusambo, n´isindwe, n´uducogocogo tw´ubuzima” kuko mutazi umunsi n´igihe Umwana w´Umuntu azazira. Tube maso rero kandi dusenge tubikuye ku mutima. Dusabe dusabira n´Isi yose kugirango amahoro aganze mu mutima wa muntu. Dusenge kandi twisubireho, duture Rurema imitwaro yose yacu kuko ariwe gakiza kacu.
-Bana b´abantu nimusingize Nyagasani: Icyiza kiruta byose Imana yaduhaye kurusha ibindi biremwa, n´ukuba dushobora gusingiza Imana mu ndirimbo z´urusobe tumurata tukamwereka ko umutima wacu n´ubwenge byacu ariwe birangamiye. Kuba dushobora kumbura umunwa tukabwira Nyagasani tuti:” Ingoma yawe n´ingoma izahoraho iteka ryose”. Mubyo dukora byose tugomba gusingiza Imana kuko tutayifite ntacyo twakwigezaho. Imana niyo Nkingi twegamiye kandi idufashe. Tuyisingize rero no mu bikorwa bya buri munsi. Tuyishimire ineza iduha n´urukundo rutagereranywa.
Ngwino Nyagasani Yezu: Uyu munsi turi ku mpera z´umwaka B tugatangira umwaka C. Tukaba tuwutangirana na Adventi, igihe twitegura ukuza kwa Nyagasani Yezu, Umwana w´Umuntu. Tuvugire icyarimwe rero tuti; ngwino Nyagasani Yezu maze utahe imitima yacu maze isi ibone guhinduka. Abari i Kibeho n´ahandi hari kubera isengesho ry´Umubyeyi B. Mariya, bo ndumva rwose mwabigezeho. Yezu ati:”Nimwishime kandi munezerwe kuko ingororano yanyu izaba nyinshi mu ijuru”. Kuri uyu munsi rero twongere tubwire Mama Mariya tuti: Nyenyeli yamurikiye i Nyaruguru, guma utumurikire abana bawe”. Utumurikire kugirango tuzirikane ubutumwa bwawe bityo twisubireho kandi duhinduke mu mitima yacu kandi n´ibisekuruza byose bizahore byibuka iyi neza uhora utugirira maze bigusingize.
Dusabe kugirango Nyagasani adufashe duhore turi maso ubudahwema kandi tudacika intege mu masengesho yacu ya buri munsi. Mwamikazi wa Afrika n´u Rwanda, Bikiramariya Nyina wa Jambo, Nyina w´Imana, uduhore hafi ubu n´iteka ryose, Amen.
Padiri Emmanuel MISAGO.
NB: Iyi ndirimbo iri hasi nyituye Umubyeyi wacu Nyina wa Jambo, Umubyeyi wadusuye i Kibeho, kubera urukundo rwe rutagereranywa. Twamwitura iki?
Mubyeyi wasuye i Kibeho.
1. Ndakuramutsa mubyeyi w´Imana,
Wowe wiyeretse abana bawe.
Mubyeyi wasuye i Kibeho (2x)
2. Mutima wanjye Usingize Imana,
Yatwoherereje Umuhire w´Ijuru.
Mubyeyi wasuye i Kibeho (2x)
3. Roho yanjye ishimire Nyagasani,
Nk´uko Umugaragu wawe abitwibutsa.
Mubyeyi wasuye i Kibeho (2x)
4. Ibisekuruza bigusingize,
ku bw´Urukundo rutagereranywa.
Mubyeyi wasuye i Kibeho (2x)
5. Mama washatse ko dukundana,
Urukundo nk´urw´I Nazareti.
Mubyeyi wasuye i Kibeho (2x)
6. Guma udutumeho abana bawe,
Bagutumikire Mubyeyi.
Mubyeyi wasuye i Kibeho (2x)
7. Imyirongi n´impundu byaravuze,
Igihe udusura Inyaruguru.
Mubyeyi wasuye i Kibeho (2x)
8.Muvuge Rozari ya buri munsi,
Kandi mwisubireho muhinduke.
Mubyeyi wasuye i Kibeho (2x)
9. Nimugire ukwemera guhamye,
Mwemere ubutatu butagatifu.
Mubyeyi wasuye i Kibeho (2x)
10. Mwemere kandi mukundane,
Nk´uko Umwana wanjye yabakunze.
Mubyeyi wasuye i Kibeho (2x)
11. Muture Rurema imitwaro yose,
Kuko ariwe gakiza bana banjye.
Mubyeyi wasuye i Kibeho (2x)
12. Munyakire mu mitima yanyu,
Muvuge Rozari y´ububabare.
Mubyeyi wasuye i Kibeho (2x)
13. Bana banjye mbasabye ko mwemera,
Niyo soko y´agakiza kanyu.
Mubyeyi wasuye i Kibeho (2x)
14. Munyibuke ndi I kaluvaliyo,
Aho Umwana wanjye yababarijwe.
Mubyeyi wasuye i Kibeho (2x)
15. Nyina wa Jaambo twakunganya iki?
Twihoreze gihozo cy´Ijuru.
Mubyeyi wasuye i Kibeho (2x)
16. Nyenyeli yamurikiye i Nyaruguru,
Tumurikire twese abana bawe.
Mubyeyi wasuye i Kibeho (2x)
17. Wowe Zuba ribengerana,
Wowe Mutoni watashye Ijuru.
Mubyeyi wasuye i Kibeho (2x)
18. Duhunde umugisha wa kibyeyi
Maze duhore tukugana.
Mubyeyi wasuye i Kibeho (2x)


text:
Uyu musore yahanutse ku igorofa rya Kabiri ry’inyubako y’Isoko rya Nyarugenge, mu gitondo cyo kuri iki Cyumweru tariki ya 12 Nzeri 2021,. Yahise ajyanwa ku bitaro kugira ngo akurikiranwe n’abaganga.
Rimwe na rimwe ku Cyumweru ku nyubako y’isoko rya nNyarugenge haba hari abantu mbarwa ku buryo ibintu nk’ibyo bishobora kuba ariko ntihagire ubimenya. Niko byanagenze kuko umunyamakuru wacu yahageze hashize akanya bibaye gusa abantu babazwaga uko byagenze wasangaga bamwe nta makuru babifiteho.
Umwe mubo byabaye areba, yabwiye IGIHE ati “Nagiye kubona mbona ingofero iratakaye ngira ngo wenda iramucitse, na we yahise asa nkaho amanutse ashaka nko kurira ikintu, yahise agwa abanjije amaguru.”
Yavuze ko nubwo kwiyahura abifata nk’igikorwa kigayitse ariko bishoboka ko uwo musora yari afite ikibazo nubwo atabona ko igisubizo cyari icyo kwiyambura ubuzima.
Ntabwo biramenyekana icyatumye uwo mukarane ahanuka nubwo hari abakeka ko yaba yagerageje kwiyahura.
Ubuyobozi bw’Isoko rya Nyarugenge bwirinze kugira byinshi butangaza , ariko bwemerera IGIHE ko amashusho amugaragaza ahanuka ari kwifashishwa mu iperereza kugira ngo hamenyekane icyabiteye.


text:
Kenya: Umusaza amaze imyaka myinshi aba mu buvumo nyuma yo kwirukanwa mu butaka bwe na Leta
Umusaza ukomoka muri Kenya, w’imyaka 70 asigaye aba mu buvumo nyuma y’aho umuryango we wirukanwe ku gahato mu isambu yabo yari ahitwa Kaboywo i Saboti, aho bari batuye.
Kasireen Tumwa n’umuryango we birukanwe mu isambu yabo ihita ihindurwa ishyamba byatumye uyu musaza ajya kwibera mu Buvumo.
Umuryango we wimukiye i Roromwet muri Mt Elgon ariko nyuma yo kumara igihe gito, bongeye kwirukanwa hamwe n’indi miryango 18 muri 1987 na leta.
Tumwa yari yarashatse kandi yari atangiye gushinga urugo igihe uku kwirukanwa kwabaga. Umugore we yaramutaye kubera ko ikibazo cyo kwirukanwa ku butaka bwe cyamuremereye.
Yahise yimuka abona ubuvumo muri Mt Elgon yiyubakira inzu, yitaruye isi yose n’umuryango we.
Umuryango we uvuga ko wamushakishije ariko ntibamubona. Hashize imyaka myinshi abantu babaga hafi yubwo buvumo babona uyu mugabo agenda akagaruka buri munsi ariko ntibamenye aho atuye.
Abaturage bavuga ko uyu mugabo rimwe na rimwe yabasabaga ibiryo ndetse ngo amagambo yamuvugwagaho yageze ku muryango we
Umuryango we ukimara kumenya aho aherereye wagerageje kumwegera umusaba kugaruka mu rugo ariko yarabyanze. Bagerageje kumwinginga cyane ariko umusaza yanze gusubira mu rugo
Mubyara we, Francis Sakong yagize ati: "Twamenye gusa ko ari muzima nyuma y’imyaka itandatu. Twabonye amakuru tuyakuye ku bantu babaga hafi yubwo buvumo. Mu mizo ya mbere, twumvaga ari ibinyoma ariko twagombaga kubikurikirana.”
Abavandimwe be bavuga ko arakara cyane akanga no kuvuga iyo bamwegereye bakamubwira ibyo gutaha.
Nk’uko mubyara wa Tumwa abitangaza, nyuma guverinoma yahaye hegitari zirindwi buri muryango wirukanwe muri gahunda ya Reina Settlement Scheme ariko Tumwa yarabuze kubera ko yabaga mu buvumo.
Tumwa yanze gusubira mu rugo ahubwo amenyesha umuryango we ko bagomba kuzamushyingura hafi y’ubu buvumo ubwo azaba yapfuye.


text:
>> Abasaseridoti
>> Abamisioneri b'Umutima Mutagatifu wa Yezu n'uwa Mariya
Umuryango w’Abamisiyoneri b’Umutima Mutagatifu wa Yezu na Mariya wibarutse Umusaserdoti, Padri Jules NIKUZE
Umuhango w’itangwa ry’ubusaserdoti wabereye muri Paruwasi ya Kiziguro, Diyosezi ya Byumba, ku wa gatandatu tariki ya 18 Ukuboza 2010. Iyo mihango yari yitabiriwe n’Umushumba wa Diyosezi ya Byumba, Umukuru w’Umuryango w’Abamisiyoneri b’Umutima Mutagatifu wa Yezu na Mariya, Igisonga cye, Abapadri, n’abandi bihayimana.
Mu nyigisho ye, Myr Serviliyani NZAKAMWITA wayoboye imihango yibukije ugiye guhabwa ubusaserdoti inshingano ahabwa. Umusaserdoti akomoka mu muryango w’abakristu, niyo mpamvu bakwiye kumushyigikira igihe cyose. Ashinzwe gutura igitambo cy’Ukaristiya, gutagatifu imbaga no kuyiyobora. Ashinzwe kwegereza abantu Imana. Kumvira Umwepiskopi cyangwa se umukuru w’umuryango, ni indi nshingano y’umusaserdoti uvuka mu muryango w’Imana kandi akaba abereyeho uwo muryango.
Mu ijambo umusaserdoti mushya yagejeje ku bari baje kumushyigikira mu gitambo cya Misa, yagize ati: “Nyagasani namwitura iki mu byiza byose yangiriye?” Umusaserdoti mushya rero yashimiye Imana ubuntu yamugiriye kuba yaramutoreye akaba umusaserdoti. Ku bwa Padri Jules NIKUZE, si uko ari intungane kurusha abandi, ahubwo ni impuhwe z’Imana. Ijambo rye ryibanze kandi kugushimira abantu bagize uruhare mu itegurwa ry’umunsi w’ubusaserdoti bwe. Yahereye ku babyeyi be bamureze kuva akiri muto bakamutoza gukunda Imana. Abo babyeyi nubwo batabarutse, ntashidikanya ko bamuhora iruhande.
Yashimiye abakuru b’Umuryango w’Abamisiyoneri b’Umutima mutagatifu wa Yezu na Mariya hamwe n’abarezi bose bamuteguye mu gihe cy’imyaka umunani. Yashiiye Umwepiskopi wamuhaye Isakramentu ry’ubusaserdoti akaba yaranabaye muri paruwasi ya Janja avukamo imyaka 12.
Mu gusoza ijambo rye, umusaserdoti yarangije asaba abakristu kumusabira kugira ngo azakomeze ubutumwa yatorewe kugeza ku ndunduro y’ubuzima bwe.
Byanditswe : 2016-02-26 10:45:25
Uwabitangaje : Diocese Byumba


text:
Uru rubuga ruhuza ababyeyi n’abagore bakaganira ku bibazo birimo ihohoterwa rishingiye ku gitsina no ku mutungo, inda ziterwa abangavu n’ibindi ndetse bakagerageza kubishakira ibisubizo.
Ni gahunda yatangijwe n’ubuyobozi bw’Akarere ka Gatsibo nka kamwe mu twugarijwe n’ikibazo cy’abangavu baterwa inda aho kugeza muri Gicurasi uyu mwaka habarurwaga abagera kuri 775 bahuye na cyo mu myaka ibiri.
Icyo gihe ubuyobozi bwavugaga ko abakekwaho iki cyaha bari bamaze gutabwa muri yombi bageraga kuri 278 ari na bwo hatangijwe umkwabu wo gushakisha abagabo bari ku rutonde rw’abagera kuri 500 bakekwaho iki cyaha.
Abakangurambaga b’Ishuri ry’umuryango Mwiza bari kwifashishwa mu gushakira umuti ikibazo cy’inda ziterwa abangavu aho ubujyanama batanga bwatangiye kuvamo umusaruro nk’uko umwe muri bo abivuga.
Ati “Ishuri ry’umuryango Mwiza riri gutanga umusaruro by’umwihariko ku kibazo gikomeye dufite muri aka karere cy’abangavu baterwa inda. Abo turabegera tukabaganiriza, tukabereka ingaruka bahura na zo."
"Kuko tuba tubana na bo tubahozaho ijisho nk’ababyeyi ndetse abagize ikibazo bagatwita ntitubatererana ahubwo turabakurikirana tukabafasha kwiyakira ariko twibanda ku kubafasha kutazongera kugwa muri uwo mutego.”
Ishuri ry’umuryango mwiza ni imwe muri gahunda Akarere ka Gatsibo gaterwamo inkunga na Suède binyuze mu mushinga ugamije gukangurira abaturage kugira uruhare mu bibakorerwa no gukora ubuvugizi ku bibazo bahura na byo (PPIMA).
Ambasaderi wa Suède mu Rwanda, Johanna Teague, ubwo yasuraga ibikorwa by’Ishuri ry’umuryango Mwiza ryo mu Kagari ka Nyamirama, Umurenge wa Gitoki, yasobanuriwe uburyo ryakemuye ibibazo byo mu miryango, ashima intambwe imaze guterwa.
Yagize ati “Mu bigaragara tubonye ko iyi gahunda iri gutanga umusaruro mu baturage. Byafashije abagore gutinyuka kugira uruhare mu bibakorerwa no kwikemurira ibibazo bahura na byo.”
Umushinga PPIMA ushyirwa mu bikorwa n’imiryango ya sosiyete sivile igera kuri 18 ikorera mu turere 16. Ibikorwa byawo bimaze kugera ku basaga miliyoni 1,3 bikaba byibanda ku gufasha abaturage kwishyira hamwe, kwiyungura ubumenyi butuma bagira uruhare rugaragara mu kugena politiki y’ibikorwa bibonamo ku rwego rw’ibanze no gukurikirana ibijyanye no kunoza imitangirwe ya serivisi aho baherereye.
Ibi biri mu murongo wo gushyigikira gahunda za leta y’u Rwanda zirimo iyo kwihutisha iterambere ry’ubukungu n’imibereho (NST1).


text:
Kubaka ubushobozi bw’Ikinyarwanda tubishyira mu nteganyanyigisho-Munyakazi
Yanditswe na MUTUNGIREHE SAMUEL
Umunyamabanga wa Leta muri Minisiteri y’Uburezi ushinzwe amashuri y’inshuke, abanza n’ayisumbuye, Munyakazi Isaac yatangaje ko Minisiteri yihaye intego yo kubaka, gusigasira ururimi rw’Ikinyarwanda, akaba ari yo mpamvu yahisemo gushimangira ko bijya mu nteganyanyigisho z’amashuri abanza abana bakazajya babanza kwiga amasomo mu Kinyarwanda.
Yabitangaje ku itariki ya 22 Gashyantare 2018, ubwo yatangizaga igikorwa cy’Umushinga “USAID SOMA UMENYE” cyo gusigasira ururimi kavukire rw’Ikinyarwanda hatangwa ibitabo 100 birimo inkuru zishushanyije z’Ikinyarwanda, akabati ko kubibikamo, imbonerahamwe y’inyuguti n’akabati ko kuzibikamo, mu ishuri ry’umwaka wa mbere ku ishuri rya Kamashashi riherereye i Kanombe mu Mujyi wa Kigali.
Munyakazi yavuze ko abana bagomba kwigishwa ururimi rw’Ikinyarwanda, bagakura baruvuga, bashobora kurwandika no kurusoma neza.
Ati:“Ibyo bisaba ko tubishyira no mu nteganyanyigisho ariko tukanateganya n’ibitabo bigomba guherekeza iyo nteganyanyigisho kugira ngo mu by’ukuri dutangire kubaka ubushobozi bw’ururimi tubihereye mu mashuri mato.”
Yakomeje avuga ko guteza imbere ururimi kavukire ari nabwo buryo bwiza bwo guteguramo abana no kwigishwa n’izindi ndimi.
Ati:“Ubutumwa bukomeye tuba dutanga ni ukumvikanisha ko kwigisha abana ururimi kavukire ari bwo buryo bwo kubategura no kuzasobanukirwa neza izindi ndimi, ari bwo buryo bubafasha no kumva izindi ndimi bigamo andi masomo cyane cyane iyo babyigishijwe mu myaka mito; ni yo mpamvu amasomo yose yigishwa mu rurimi rw’Ikinyarwanda kandi byubakirwaho ubumenyi abana bazamukanye kuba bwabafasha kubukoresha igihe batangiye kwiga andi masomo yo mu zindi ndimi.”
Umuyobozi w’Umushinga USAID Soma Umenye, Leslie Marbury, yavuze ko nyuma yo kurangiza ikiciro cya mbere, mu 2017, cyo guhugura abarimu bo ku bigo bizahabwa ibyo bitabo, biteguye muri uyu mwaka wa 2018 bagiye gutanga ibitabo 6000 bifite n’utubati 500 two kubibikamo, ku kigo kimwe mu turere dutandatu mu gihugu ari two Kicukiro, Rwamagana, Gatsibo, Kayonza, Muhanga na Rulindo babiha abana biga mu mwaka wa mbere w’amashuri abanza.
Mukakagenza Golletti wigisha kuri iryo shuri rya Kamashahi, yavuze ko bije bikenewe kuko bifitemo amashusho meza afasha umwana kugira amatsiko yo gufata igitabo bikamuganisha ku gukunda gusoma Ikinyarwanda.
Ati “Buri mwana ashaka yagicyura mu rugo cyangwa se tukakimutiza mu gihe agiye gukina n’abandi bana bashaka gusoma mu gihe ibindi bisaba ko umubyeyi aza kugisinyira ku kigo kugira ngo umwana abashe kugitahana.”


text:
Amakuru dukesha healthy eating avuga ko Imboga zigira akamaro kenshi mu mubiri wacu, kuko zibonekamo vitamin z’ingenzi cyane ndetse n’imyunyu-ngugu ishobora kudufasha kugira ubuzima bwiza.
Zirinda umuntu kuba yarwara kanseri n’umutima
Imboga zikaba zigira intungamubiri nyinshi harimo vitamin A,E na C. ibyo bikaba byarinda umuntu kuba yagira ingaruka zo kurwara kanseri n’umutima.
Abantu bamwe na bamwe birabagora kurya imboga, kuko bisaba umwanya minini wo kuzitegura, ariko ni byiza kurya imboga kandi zisukuye neza kuko hari akamaro kenshi zitugirira.Ikindi kandi Kurya imboga bituma umubiri ubona ibyitwa ‘acido-basique’ bikenerwa cyane mu maraso .Imboga rwatsi, zifitemo ibintu byongera amaraso kandi bikayongerera n’ubwiza.
Kurya imboga ntibyongera umubyibuho
Ubushakashatsi bukaba bwarabonye ko ikindi cyiza cy’imboga ni uko zitigiramo ibintu bibyibushya, ku buryo uzirya kenshi nta kibazo cy’umubyibuho udasanzwe yahura na cyo bikaba akarusho agiye yongeraho no kunywa amazi kandi agakunda no gukora siporo mu buryo bwo gukomeza amagufa.
Zifasha umubiri gusohora imyanda
Imboga kandi zifite ubushobozi bwo gusohora imyanda iba yaribitse mu mubiri, kuko akenshi iba yahindutse nkuburozi ishobora kuba yagirira nabi umubiri wacu. Rero iyo ukunda kurya imboga uba uri no gufasha umubiri wawe kuba imyanda imwe ni mwe yasohokamo
Imboga zigira isukari nkeya
Ntakibazo cya Diabete imboga zishobora kuba zaguteza, kandi ni ifunguro ryiza rya nijoro kuko ntizigora igogora. Kubera ko nta sukari nyinshi zigira, nta ngaruka mbi zagera ku muntu uzirya nijoro, kuko iyo umuntu ariye ibindi biribwa bigira isukari nyinshi nijoro bigira ingaruka mbi, kuko aba agiye guhita aryama umubiri utayikoresheje, nyuma ikagenda ikibika nk’ibinure.
Ni ngombwa kuzirikana ko ibyo abantu barya, ari byo bizana impinduka nziza cyangwa mbi mu mubiri. Ni yo mpamvu ari byiza kurya ibifitiye umubiri akamaro nk’imboga, kugira ngo umererwe neza. Kandi nitwe ubwacu tuba dufite kwita neza ku buzima bwacu ntawundi tuba tubitezeho


text:
Uyu musore w’imyaka 30 y’amavuko yabwiye IGIHE ko yashinze uwo muryango witwa ‘Love the Kids Rwanda’ mu 2016 biturutse ku buzima bugoye yabayemo.
Ati “Ni umuryango nashinze kubera ko nabaye imfubyi mfite imyaka 12, hanyuma nza no gukora mu kigo cy’imfubyi cya Kimisagara. Nyuma haje gahunda ya Leta yo gusubiza abana mu miryango ni bwo nagize igitekerezo cyo gukomeza gufasha abana batagira kivurira kuko nzi neza ubuzima bubi baba babayemo.”
Avuga ko akimara kuba imfubyi, yabayeho mu buzima bubi kuko yasigaye arerwa na nyirakuru kandi akennye, akagorwa no kumubonera ibikoresho by’ishuri n’imyambaro.
Ati “Nagorwaga no kubaho nta babyeyi kandi nta bavandimwe tuvukana mfite kuko navutse ndi ikinege. Igikomeye noneho ni ukuba mu muryango ukennye udafite ibyangombwa umwana akenera kugira ngo akure neza.”
Yakomeje kwiga agera mu mashuri yisumbuye abona umuterankunga abasha kuyarangiza.
Mu 2013 ubwo yari afite imyaka 22 ni bwo yagiye gukora mu kigo cy’imfubyi, abona uko abana babatagira kivurira babaho bitewe n’amateka yabo atandukanye.
Kimwe mu byamukoze ku mutima ni uko hari abantu bazaga gusura abana b’imfubyi mu kigo bakabeshya ko bafitanye isano barangiza bakabasambanya cyangwa bakabakorera ihohotera rishingiye ku gitsina.
Amaze kugira igitekerezo cyo gushinga umuryango ufasha abana batagira kiburira, yaganiriye na bagenzi be bakorana baragishyigikira biyemeze kugishyira mu bikorwa.
Umuryango Love The Kids Rwanda yashinze ukorera mu turere twa Huye na Nyarugenge aho kuri ubu ufasha abana bagera ku 187 bari hagati y’imyaka ine na 17 baturuka mu miryango 63.
Intego nyamukuru yatumye ashinga uyu muryango, ni ugukemura ikibazo cy’ubukene gituma abana batiga.
Ati “Nashakaga gukemura ikibazo cy’ubukene ariko cyane cyane ubukene butuma umwana atajya kwiga kubera ko umuryango we ukennye cyane cyangwa ufite ibindi bibazo.”
Abo bana bafashwa kubona ibikoresho by’ishuri bakabatangira n’amafaranga y’ishuri, naho imiryango yabo bakayifasha kuva mu bukene bayibumbira mu matsinda yo kwizigamira ndetse bakayigisha n’uko ikwiye kwita ku bana.
Ati “Tugendana na gahunda za Leta zo gushyira abo bantu mu matsinda kuko iyo dufasha umwana kwiga naho umuryango we tukawufasha kwisungana kugira ngo baganire ku bibazo bitandukanye ariko nanone kugira ngo banizigame amafaranga yabagoboka.”
Bimwe mu bibazo basanga mu miryango y’abo bana batagira kivurira, birimo amakimbirane yo mu ngo, indwara zidakira n’ibindi bituma batabasha kubitaho ngo babafashe kwiga neza.
Kuri ubu yishimira ko intego yari afite ashinga uwo muryango yatangiye kuyigeraho kuko abana bafasha babasha kwiga kandi hari icyizere ko bazagira ejo hazaza heza.
Ati “Nkanjye iyo ntiga ntabwo nari kubasha gufasha abandi, ariko nize mfashwa n’abandi none nanjye mfite abo mfasha. Dufite abana batatu barangije amasuri yisumbuye.”
Kugeza ubu umuryango yashinze ufasha abana kwiga kuva mu mashuri y’incuke kugeza mu yisumbuye ariko barateganya kubashakira n’inkunga yo kwiga muri Kaminuza.
Abana bafasha ni imfubyi, abahoze mu muhanda, abavuka mu miryango ikennye, abafite ababyeyi barwaye indwara zidakira kandi bakennye, abavuka ku bakobwa bafashwe ku ngufu n’abandi babayeho nabi.
Yasabye imiryango y’abana batera inkunga guharanira ko biga neza, ayizeza ko bazafatanya.


text:
Yanditswe na Frank Steven Ruta
Ishami ry’Umuryango w’abibumbye rishinzwe impunzi (UNHCR) ribarura amazina ibihumbi n’ibihumbi by’Abanyarwanda basaba ubuhunzi mu bihugu binyuranye by’amahanga, kandi amenshi muri aya mazina y’abasaba ubuhunzi bakaba bakiri ku rutonde rw’abategereje.
Iyi mibare ni igaragara mu nyandiko za HCR, kandi bikaboneka ko irushaho kuzamuka umunsi ku wundi, n’ubwo Leta y’u Rwanda yakoresheje imbaraga zishoboka zose ngo Abanyarwanda bahunze igihugu bakurirweho uburenganzira bwo kwitwa impunzi, ikanasaba ko nta zindi mpunzi zituruka mu Rwanda zizongera kwakirwa.
Imibare igaragaza ko mu mpera z’umwaka wa 2020, Ishami ry’Umuryango w’Abaibumbye ryita ku mpunzi/UNHCR ryari rifite mu bitabo byaryo amazina y’Abanyarwanda 16.657 bari bagitegereje kwemererwa no guhabwa ibyangombwa by’ubuhunzi, kandi bose bakaba bifuza kuguma mu bihugu bahungiyemo cyangwa bakoherezwa mu bindi byemewe n’Umuryango w’Abibumbye babasha guhabwamo ubuhunzi bunyuze mu mategeko.
Uriya mubare utangazwa w’abasaga ibihumbi cumi na bitandatu by’Abanyarwanda basabye ubuhunzi bakaba bagitegereje ko babwemererwa, ni imibare mito cyane ku bwinshi nyirizina bw’Abanyarwanda bahunga igihugu cyabo, kuko hari benshi basaba ubuhunzi ntibabuhabwe, hari abatirirwa babusaba, bagakomeza kuzenguruka amahanga, hari n’abagera mu bihugu bahungiyemo bagahitamo kwiberaho mu buzima busanzwe, bahashakisha imibereho mu buryo bwa nyakabyizi.
Reba ibigaragazwa n’imbonerahamwe yo mu mpera ya 2020
Umuryango w’abibumbye: Abanyarwanda basabye ubuhunzi (2020)
Usibye abasaba ubuhunzi bavuzwe haruguru, iri shami ry’Umuryango w’Abibumbye ryita ku mpunzi rifite mu bubiko bwaryo abandi Banyarwanda 23,776 bavuga ko bakeneye gutegwa amatwi no kwitabwaho na HCR.
Aba ni abantu ku giti cyabo bitari ngombwa ko byanze bikunze baba mu byiciro by’impunzi cyangwa by’abasaba ubuhungiro, ariko Umuryango w’Abibumbye utangaza ko waguye amarembo ku bufasha n’ubwunganizi bwawo ku bimukira batari mu bihugu byabo, ubu bufasha bukaba kugera no ku bandi bari hanze y’ibihugu byabo, mu gihe bakeneye ubufasha bw’ibanze bwa ngombwa, cyangwa mu gihe bakeneye kurengerwa no kurindwa ihutazwa n’iburamajyo.
Mu mpera z’umwaka wa 2000, umubare w’impunzi z’Abanyarwanda zari zanditswe mu bitabo bya LONI wari 245.800, hafi icya kane cya miliyoni.
Leta y’u Rwand ayasabye kenshi ko impunzi z’Abanyarwand azirukanwa ndetse icyangomwa cy’ubuhunzi kigakurwaho ku Banyarwanda bahzune igihugu, ibi byaje kwemerwa nyuma y’imyaka itandatu u Rwanda rutangiye kubisaba. Icyo gihe byemejwe ko abahunze u Rwanda hagati ya 1959 na 1998 batazongera kwitwa impunzi, bityo impunzi zisigarana amahitamo atatu hagati yo Gutaha ku bushake, Gusaba ubwenegihugu mu gihugu cyazakiriye cyangwa se ufite ikibazo cyihariye ituma akomez akuba impunzi akabisaba ubwe ku giti cye atanze impamvu ntayegayezwa.
Icyemezo cy’ubuhunzi ku Banyarwanda baruhune hagati ya 1959 na 1998 cyakuweho kuwa 31/12/2021, ariko icyo gihe Umuryango w’Abibumbye wasigaranye mu bitabo byawo impunzi zemewe n’amategeko zingana na 244.786, ziganjemo abari muri Repubulika ya Demukarasi ya Congo.
Imibare y’impunzi z’Abanyarwanda nyuma y’ikurwaho ry’ubuhunzi muri 2017
Magingo aya , Umuryango w’abibumbye ubara mu bitabo byawo impunzi z’Abanyarwanda zanditswe mu buryo bwemewe n’amategeko zingana na 287.175


text:
Muri uru ruzinduko Platini yagiriye ku cyicaro cya AFRIMA, IGIHE yamenye amakuru ko ari naho habereye inama yari igamije kurangiza ibiganiro by’uko uyu muhanzi azaririmba mu birori byo gutanga ibi bihembo.
Mu kiganiro kigufi twagiranye na Platini, yavuze ko yagize amahirwe yo gusura icyicaro cya AFRIMA ndetse ahamya ko hari ibiganiro byabayeho hagati ye n’ubuyobozi, icyakora yanga kugira icyo abitangazaho.
Yagize ati "Ibyavuye mu biganiro kuri njye ni ibanga, ntekereza ko ubuyobozi bwa AFRIMA aribwo bushobora kuzagira ibyo butangaza.’’
Uretse gusura iki cyicaro, Platini akomeje gusura na radio zitandukanye zo muri Nigeria mu rwego rwo kumenyekanisha ibihangano bye.
Tariki ya 7 Ukwakira 2021, wari umunsi wa gatatu w’urugendo ari gukorera mu bitangazamakuru bitandukanye, aho agenda amenyekanisha indirimo ye nshya "Shumuleta".
Platini amaze gusura radio zirimo Kiss FM Lagos, Max FM, City FM na Inspiration FM.
Ibi byose Platini atangiye kubigeraho nyuma yo gusinyana amasezerano na sosiyete yo muri Nigeria isigaye ireberera inyungu ze yitwa ‘One Percent International’.
All Africa Music Awards [AFRIMA] ni ibihembo byatangiye gutangwa mu Ukuboza kwa 2014. Bitangwa mu birori biba buri mwaka, hashimirwa abahanzi bakoze ibikorwa by’icyitegererezo, abanyempano n’abandi bakora ibikorwa bigamije guteza imbere umuco wa Afurika.


text:
Dimanche 24 juillet 2011
Ubuhanuzi bwa MAJESHI Léon wabaye ingabo ya FPR Inkotanyi : Bwerekeranye n'irangira ry'ingoma ya Kagame Paul !
Abantu bakomeje kutwandikira ari benshi cyane basaba ko twabasubirizaho ubuhanuzi bw'Umuhanuzi Majeshi Léon kuko bamwe bashobora kuba batarashoboye kubusoma cyangwa ngo babubone . Ikinyamakuru Inyenyerinews cyaganiriye n'Umuhanuzi MAJESHI Léon, akigezaho ibyerekeye ubuhanuzi bwe, ari nabwo tugiye kubagezaho muri uyu mwanya. Ubwo buhanuzi buri mu bice bitatu, tukaba duhereye ku gice cya mbere, ubutaha tuzabagezaho ibice bibiri bisigaye. Tuzabagezaho ibyo uwo muhanuzi yavuze ku ivanwaho rya Pasteur BIZIMUNGU wahoze ari Prezida wa Republika, kujya ku butegetsi kwa Paul KAGAME, ivanwaho n'ihunga rya Petero Celestini RWIGEMA, ihunga rya Joseph SEBARENZI KABUYE, amatora ya FPR, ihunga rya General KAYUMBA na Col. Patric KAREGEYA, iyicwa rya Paul KAGAME, intambara izakurikiraho, itahuka ry'Umwami w'u Rwanda KIGELI V NDAHINDURWA, no kugaruka kw'Umwami YESU.
1. MAJESHI LEON NI MUNTU KI ?
Umuhanuzi MAJESHI Léon yavukiye muri Tanzania mu Ntara ya KAGERA akaba ariho yigiye amashuri ye abanza. Amashuri yisumbuye yayakomereje mu Rwanda, ndetse n'aya Kaminuza. Yabaye mu gisikari cya APR/FPR. Icyo gisirikari yacyinjiyemo muri 1992 aho yahise ashyirwa mu bantu bashinzwe kurinda abategetsi ariyo High Command ya RPF/ APR kugeza intambara irangiye; nyuma y'intambara yakomeje gukora umurimo we wa gisirikare muri Presidential Protect Unit PPU ariyo yaje kwitwa Republican Guard R/G abenshi bakunze kwita abajepe.
2. NO MURI GEREZA MAJESHI LEON YAHANURIRAGA ABANDI BANYURURU
Muri Gereza yo ku Mulindi, hari hafungiyemo abasirikari bagera ku 2.000. MAJESHI yatubwiye ko babaga bafashwe nabi, nta byo kurya, nta n'amazi yo kunywa yari ahari, usibye ikinogo cyahoze ari W.C. cyari inyuma ya Gereza, ari nacyo bajyaga gushakamo amazi yaretsemo. Icyo kinogo ariko nacyo cyaje gukama. Uyu MAJESHI Léon niwe wari umuyobozi w’Itorero ry’aho muri Gereza. Yateguye amasengesho y’iminsi irindwi kugirango basenge Imana ibashe kubaha amazi yo kunywa, nibwo ku munsi wa gatanu saa sita na 45 Imana yakoze igitangaza amazi apfumuka mu kibambasi cy'inzu abafungwa bose baravoma batangira guhimbaza Imana yo mu Ijuru. Umuyobozi wa Gereza ntibyamushimishije, yashatse guhagarika ayo mazi yo mu rukuta, ariko Imana ihita itanga andi mazi hanze ya Gereza, aba ariyo bajya kuvoma. Barabaretse bakajya bajya kuvoma ayo mazi yo hanze kugirango hataba ikidendezi.
Icyo gitangaza kimaze kuba, bamwe barabyemeye abandi ntibabyemera. Hari umugabo w’umuyisilamu witwaga Sheh CYAKABARE wahise avuga ko atari Imana yatanze ayo mazi, maze atega n’Umuhanuzi MAJESHI, amubwira ko niba ari Imana yabahaye amazi, nyuma y’iminsi itatu azapfa, niba kandi atari yo nyuma y’iminsi itatu ntapfe, ko nawe azaba Umuyisilamu. Ku munsi wa kabiri, nk’uko MAJESHI yabitubwiye, uwo CYAKABARE yahise abyimba hagati y'urutugu n'ijosi. Amusaba ko amusengera undi arabyanga. Yajyanywe mu bitaro bya gisirikari i Kanombe, ku munsiwa gatatu yitaba Imana.
3. GUHIRIMA KW’INGOMA YA PEREZIDA PASTEUR BIZIMUNGU
MAJESHI yahanuye kandi ikurwa ku butegetsi rya Pasteur BIZIMUNGU: “ Imana yanyeretse igiti kinini cyane gifite amashami atatu, ishami ry’ibumoso ryari rito ugereranyije n’ishami ry’iburyo hanyuma hagasigara ishami ryo hagati rirerire cyane, maze mbona haje umuntu atemye ya mashami yombi uko ari abiri hasigara ishami ryo hagati “ Daniel 4:1. Ubwo Imana yambwiye ko ishami ry’ibumoso ari Ministiri w’Intebe Peter Celestini RWIGEMA ugiye gukurwa ku butegetsi agahita ahunga igihugu, naho ishami ry’iburyo akaba yari Perezida Pasteur BIZIMUNGU ugiye gukurwa ku mwanya wa Perezida agahita ajyanwa mu nzu y’imbohe akazakurwamo ntacyo ashobora kwimarira, hakazasigara uwahoze ari Vice-Perezida akaba ari nawe uzaba Perezida kandi akazahura n'ibibazo byinshi cyane kuruta iby'abaperezida bandi bamubanjirije. Azaba afite ibyo yifuza byose ariko n'ubwo aziringira amagare n’amafarashi ifeza n'izahabu ntacyo bizamumarira. Imama yavuze ko izamwanga ndetse n'abana b'abantu nabo bakamwanga”.
MAJESHI yahanuriye kandi SEBARENZI KABUYE wari Prezida w'Inteko ishinga amategeko: ”Imana yantumye kuri SEBARENZI KABUYE ngo mubwire ko nategura kumwanya ariho bagiye kumwica. Nagiye aho yakoreraga ntamuteguje, aranyakira mu Biro bye, mubwira ubutumwa bw'Imana arangije arapfukama ndamusengera. Nisubiriye mu byanjye, nyuma y'ukwezi kumwe yahise atoroka igihugu”.
UKO INGOMA YA PEREZIDA KAGAME PAUL IZAHIRIMA:
Ibyo Imana yambwiye mu mwaka w’Ibihumbi 2000-2001: Nyuma yo kuvaho kwa perezida Pasteur Bizimungu uwari Vice-perezida yahise yima Ingoma,dore ibyo Uwiteka yanyeretse nabonye urumuri ruturutse mu ijuru rw'umuhondo maze rukwira igihugu cyose.Maze uwanyerekaga arambwira ati" uru rumuri ni idarapo rigiye gusimbura irya MRND kandi iryo darapo rizaba rigizwe n’Izuba,iryo zuba rizaba ikimenyetso cy’Umucyo ku gihugu cy’Urwanda".Uwiteka arambwira ati dore nyuma yiryo darapo rigiye gusimbura irya MRND hazakurikiraho guhunga kwa abadayimoni bakoranaga na leta ya perezida Habyarimana.Aba badayimoni yabakuye mu gihugu cya kongo abahawe na perezida Mobutu kandi n’Ubundi niho bazasubira kandi icyo gihe igice kimwe cya Goma kizashya icyo kizakubere ikimenyetso kibyo nkubwiye".
Irongera irambwira iti" dore mu gihugu cyanyu hagiye kubaho ubusambanyi bwinshi cyane kandi butagira umubare kandi dore n’Abakozi banjye bankorera nabo bagiye kwivanga muri politiki ya FPR ,nyuma y’Ibyo hazakurikiraho kugura intwaro zikomeye cyane kandi izo ntwaro zizica abaziguze kuko ntawundi uzatera igihugu cyanyu ahubwo mwebwe ubwanyu muzacikamo ibice binne (4) kandi ni mwebwe ubwanyu muziyanga mu gahindukamo abanzi b’igihugu cyanyu".Uwiteka Imana arambwira ati" dore umukuru w’Igihugu cyanyu akoze uburiganya agiye ku ngoma nyamara igihe cyari kitaragera akaba ariyo mpamvu ibyo yibwira ko azageraho ntabwo azabigereho kuko uko iminsi izajya yicuma niko ibibazo bizarushaho kwiyongeraé.
Imana yongera kumbwira aya magambo ngo "dore umukuru w’Igihugu ariwe nyakubahwa perezida Paul Kagame yavushije amaraso y’Abantu benshi cyane none dore amaraso ararira, niyompamvu ndakajwe cyane no guhorera abatagira kivurira".Imana irambwira iti" dore General Kayumba Nyamwasa azahunga igihugu ndetse namara guhunga James Kabarebe azahita aba Ministiri w’ingabo icyo gihe guhora kwanjye kuzaba kwegereje kuko abakoze ibyaha bose naho bahunga bakajya mu mahanga umuvumo w’ibyo bakoze uzabasangayo kandi icyo gihe mu gihugu cyanyu muzaba muririmba amahoro ariko ntamahoro muzaba mufite ndi Uwiteka ubivuze,gusa icyafasha nkagirira imbabazi igihugu cyanyu ni uko mwashyiraho umunsi wo kunshima ko nabahaye igihugu abandi nabo nkaba narabarinze bityo mu gashyiraho umunsi umwe ndetse uwo munsi mwese mu kawuhuriraho mu kajya kuri stade amahoro mu kihana ibyaha mwakoze hagati y’Abahutu n’Abatutsi niho nzabona kubabarira".Iirambwira iti" ujyende urebe pastor Rene Masasu mujyane kwa perezida wa repubulika mu mu bwire ko jyewe Uwiteka ariko mvuze.Ni mutabigenza gutyo igihugu cyanyu sinzakibabarira".
Ubwo Imana ikimara kumbwira ayo magambo nahise mfata imodoka igana iKigali kuko icyo gihe nabaga ku Gisenyi; ndaza njya kureba Masasu musanga kunzu ya KABUGA niho Restauration church yari ifite ibiro by’Ubuyobozi bukuru bwa represantation mu bwira ibyo Imana yambwiye byose nawe ansubiza ko nawe Imana yabimubwiye duhana Gahunda ko tuzajya kureba perezida ariko icyo gihe ntiyacyubahirije maze Imana irambwira ngo" Masasu nimureke ngo kuko ari indyarya".Ubwo nashatse perezida, bakajya bamunyima bigeraho ndananirwa mbivaho.
Mu itora ry’ibihumbi 2003 kuwa 25/08 Imana yarambwiye iti" ntujye gutora kuko perezida aziba amajwi ntampamvu yo kwiyanduza, maze uwiteka Imana irambwira iti" ahubwo jya kuri round point urebe amagambo yanditse ku kibaho ndakubwira amagambo akurikira" ndazamuka icyo gihe nari ntuye mu kiyovu cyo hepfo ngeze kuri round point Imana irambwira iti" ubonye iki?" nti "mbonye amagambo yanditse ku kibaho: Kagame Inkingi y’Amahoro,Kagame inkingi ya Demokarasi,Kagame inkingi y’Umutekano".
Maze Imana irambaza iti" ni iki cy’Ukuri muri biriya byose usomye?" nti nta nakimwe Uwiteka Imana irambwira iti" rero umukuru w’Igihugu cyanyu nzamuzamura amere nk’igiti kingaza marumbo Isi yose izamwubaha azagera ahantu hose,azabona abantu bose bakomeye nzamuha ubutunzi ku buryo abamubanjirije n’abazamuheruka ntawuzanganya nawe ariko nzamumanura nk’Umurwa w’Ibaburooni,kandi ubwami bwe nzabusenya nta n'umwe wabubayemo uzongera kwibukwa ukundi!".
Maze Imana irambwira iti" n'Ubwo bizagenda gutyo nta mahoro azabiboneramo ndetse nta n’Umunezero azigera agira kuko yiringiye Imana z’Abanyamahanga niyo mpamvu nzamuha ibintu byose kugirango mwereke ko ndi Imana ifuha.Kandi dore mbere yuko intambara iba mu gihugu cyawe dore ibimenyetso bizabaho mbere yuko iba:
-Icya mbere umuhanda ugana CHUK umunsi bawukoze uzamenye ko ibyo nakubwiye bigiye gusohora.
-Icya kabiri umunsi wabonye abavunjayi birukanywe mu mihanda uzamenye ko ibyo na kubwiye bigiye gusohora.
-Icya gatatu umunsi wabonye ahakorera karitasi hasenywe hakubakwa etage uzamenye ko ibyo na kubwiye byegereje.
-Ikimenyetso cya kane n’Ubona isoko rya nyarugenge risenywe uzamenye ko ibyo nakubwiye byegereje.
-Icya gatanu n’ubona gare isenywe uzamenye ko ibyo na kubwiye byegereje.
-Icya gatandatu n’ubona inzu ya Rubangura ivuguruwe uzamenye ko ibyo na kubwiye byegereje.
-Icya karindwi n’Ubona iposita isenywe uzamenye ko ibyo na kubwiye byegereje".
irambwira ngo" Bank National du Rwanda ngo izabona ishyano kuko uzaba directeur nyuma y'Intambara azaba yararangije amashuri atandatu y’isumbuye".
Nagiye kuri BNR mbibwira umugabo witwa Vedaste utuye i Gikondo akaba directeur wa echange mubwira ibyo Imana yambwiye arambaza ati" ikimenyetso n'ikihe? nti umunsi wabonye General Kayumba Nyamwasa na col Patrick Karegeya bahunze igihugu uzamenye ko igihe kibyo Imana yavuze kiri hafi.
-Ikimenyetso cya munani Imana irambwira iti" umunsi wabonye gacaca zitangiye uzamenye ko ibyo na kubwiye biri hafi gusohora".
-Ikimenyetso cya cyenda umunsi wabonye ikiyovu cyo hepfo bagishenye uzamenye ko ibyo nakubwiye bigiye gusohora.
-Ikimenyetso cya cumi umunsi wabonye Kagugu bayishenye hakurya ya kacyiru uzamenye ko ibyo na kubwiye bigiye gusohora.
-Ikimenyetso cya cumi na kimwe n’Ubona hadutse umupadiri ukora ibitangaza n’Ibimenyetso uzamenye ko ibyo nakubwiye biri hafi gusohora.
-Ikimenyetso cya cumi na kabiri umunsi wabonye amayero( Euros) atangiye gukora mu gihugu cyanyu uzamenye ko ibyo navuze biri hafi.
-Icya cumi na gatatu n’ubona inzara itangiye mu gihugu cyanyu uzamenye ko biri bugufi cyane.
-Ikimenyetso cya cumi na kane Imana yantumye kuri perezida wa repubulika Paul Kagame kuwa 25/09/2005 icyo gihe nigaga kuri KIST maze ndamwandikira mubwira ko nabishaka yazaza nkamuha ubutumwa bwe Imana yampaye,urwandiko ararubona maze atuma ba maneko be bari bayobowe na CPT Aloys Mpenzi bansanga kuri KIST uwo munsi hari kuwa gatandatu saa ine n'igice maze basanga mfite isomo mbasaba kuntegereza nkarangiza isomo kuko twarangizaga saa sita ndetse banambwira ko batasubirayo batanjyanye ngo kuko bari bamaze igihe banshaka ngo akaba yabanje kubakubita mbere yuko baza kundeba.
Ubwo narangije amasomo tujya murugo bari bafite imodoka ya double cabine y’Umweru tujya ku Kivugiza aho nari ntuye, njya mu gitabo cyanjye nandikagamo ubuhanuzi nkuramo page cumi n'ebyiri (12) , turajyenda ba maneko be barazimuha ambwira ko nankenera tuzavugana nkamusobanurira ibyo atasobanukiwe muri ubwo buhanuzi.
Ubwo bahise bankatana banjyana mu GP kujya kumfunga maze Imana irambwira iti" humura witinya nabateje kutumvikana ntacyo uri bube kandi barakurekura". Mbona bakoze inama yihiturwa bananirwa kumvikana nkuko Imana yavuze baraza banshyira mu modoka bansubiza mu rugo ku kivugiza bajyenda bambwira ko bari bagiye kumfunga ngo kuko ubuhanuzi bwanjye bwari burimo ko Umwami w’Urwanda KIGELI V Ndahindurwa azataha akima ingoma.Bakomeje kungenzura cyane basanga ibyo bantekerezagaho ntabirimo bansaba ko nabemerera bakampa akazi ndabahakanira kuko akazi ko kuneka ntagashobora kandi Imana itabinyemerera.
Bongera kumpamagara bansaba kongera kubandikira ubwo buhanuzi bitwaje ko ubwo na bahaye mbere computer babubitsemo yapfuye,ubwo nafashe computer mbandikira ibyo nibuka ariko mbamenyesha ko General Nyamwasa na hunga kazaba kabaye.
Ikindi kimenyetso cya cumi nagatanu Imana yambwiye ko Pasteur Antoine Rutayisire umunsi yabaye Pasteur ibyo Imana yavuze bizaba bigiye gusohora.
Ubwo nafashe urugendo njya kubwira Rutayisire ko azaba Pasteur arambwira ati koko birashoboka ko byabaho nubwo njya mvuga ko ntazaba Pasteur ati ubwo Imana yaba impaye promotion mu mwuka ariko mu mubiri nkaba demoted kuko amafaranga mpembwa muri AEER ntashobora kuyahembwa ndi pasteur.
Taliki ya 10/10/ 2008 Imana yarambwiye, turimo dusenga iti imika Umwami w’Urwanda kuko niwe uzasimbura paul Kagame irambwira iti ngiye gusenya imfatiro z'isi zose ibyo abantu biringiraga mbikureho, imbwira ko igiye guteza ikibazo mu bukungu bw'Isi ubwo na bwiye abo twarimo dusengana nti Imana imbwiye ko twimika Umwami w’Urwanda KIGELI V Ndahindurwa kandi ko ubukungu bugiye kugwa mw'Isi yose ba byumvise bose bagira ubwoba bwinshi ahubwo bananirwa gusenga ubwo nahise n'Imika Umwami w’uRwanda nkuraho KAGAME PAUL maze Imana imbwira amagambo akurikira.
Irambwira iti "dore mu bihe bizaza mu gihugu cyanyu hazaba intambara ikomeye cyane ku buryo umuntu umwe azajya kugura buji mu kayanza mu gihugu cy’Uburundi undi ajye kugura buji i Goma mu gihugu cya kongo avuye ikigali",irambwira iti" icyo gihe hazarokoka abantu bacye cyane kuko hazapfa abantu benshi cyane ngereranyije ni hagati ya miliyoni enye 4,000,000 na miliyoni zirindwi 7,000,000 z'Abanyarwanda irambwira iti icyo gihe igihugu kizabamo abanyamahanga, kandi hazabaho amahoro menshi cyane kuko isi yose izaza gushaka amahoro mu gihugu cyanyu, irambwira iti Umwami w’urwanda KIGELI V Ndahindurwa nzamushyira kungoma niko uwiteka avuga kandi icyo gihe azanshima kandi azanyubaha kuko atazagenza nkuko basekuru bagenjeje. Maze Imana inyereka Perezida Paul Kagame akurwa kungoma yicwa n’Abantu batanu harimo umwe w’inshuti yiringiraga yinshwe yambaye ishati ifite amabara havanzemo amabara y’umweru.
Yayikuweho kuwa 14/12/2009 niho mu ijuru bakoze inama bemeza ko KIGELI V Ndahindurwa ariwe uzasimbura Paul Kagame agasubizwa Ingoma yahoranye. mbona indege nyinshi cyane zuzuye mukirere cy’uRwanda muri iyo ntambara mbona Ingabo ziturutse mu burengerazuba y’Igihugu zirwana intambara ikomeye cyane ariko ntizafata igihugu,mbona izindi ziturutse mu bice bya CYANGUGU ziganjamo ingabo ngufi nazo ntizafata igihugu,maze mbona izindi ziturutse iburasirazuba bw’Igihugu ziganjemo abasore barebare ariko bari bake cyane kandi umupaka bambukiyeho nta burinzi bwari buhari kuko abari baharinze ntibari bashyigikiye ingoma ya FPR.
Ariko barasaga ibiti n’Amabuye mbona baraje bafashe igihugu,maze mbona Umwami KIGELI Ndahindurwa ageze k’Ubutaka bw’Urwanda arunamye arabusomye maze igihugu agikuraho umuvumo cyari gifite amazi ahita adudubiza aturuka mu misozi y’Igihugu kuburyo umuntu warutunze inka imwe yaramutungaga we n’Umuryango we wose.
Amaze kwima Ingoma mbona intara ya KARAGWE mbona igarujwe k’Urwanda maze intara zose z’Urwanda zigaruzwa n’Umwami Kigeli V ndahindurwa, kandi ataha mu Rwanda yatahanye ubwami n’Umwami uzamusimbura amaze gutanga ku ngoma ye.
Imana yambwiye n’Amazina yuzamusimbura ku ngoma amaze gutanga ariko sinshobora kuyavuga kuko igihe kitaragera kugeza igihe cyategetswe. Maze mbona Umwami w’uRwanda yimika abandi bami bagomba kumukorera maze mbona nyuma yo kwimika abo bami mbona aratanze maze asimburwa n’Umusore ukiri muto kandi uwo musore azaba yarize cyane ariko ku ngoma ye azahura n’intambara z'abazungu azahura n'intambara ya ndetse niya Anti-christu.
Nyuma yaho hazamuka imbaraga z’Umwuka wera mu Rwanda hazakorwa ibitangaza bikomeye isi yose igire ishyari ndetse bitere ishyari ubwoko bwa Israel,kuburyo umwuka wera azakwira isi yose ndetse agakiza kazahita gasubira muri Israel kuburyo abazaba batarakijijwe bizabagora kuzabona ijambo ry’Imana.
NB:Abafite amasezerano bose basezeranyijwe n'Imana bakaba baririnze kwiyanduza n’iby'iy'isi nibo bazakorera Imana icyo gihe,Abazungu bazifuza kuba inshuti z’Abanyarwanda ariko kubera umubabaro bazaba baraciyemo cyangwa bazaba bafite ntabwo bazabitaho kuko icyo gihe ubutunzi Imana yahishe FPR icyo gihe Imana izabugaragaza kandi abantu bazakira cyane ariko kuko buri muryango uzaba warapfushije ubwo butunzi ntabwo buzabashimisha,ariko hazagaragara kugwa cyane kuko ntacyo bazitaho ndetse no gusenga Imana bazaba batagisenga kuko ntacyo bazifuza byose bizaba bihari.muri ayo mahoro Umwami yesu niho azazira,kandi hazapfa aba Pasteur benshi cyane k'uburyo nta w'uzongera gukinisha ijambo ry’Imana.
Ndr: Abifuza gusoma ubuhanuzi bwa SGT.NSABAGASANI Dominiko babusanga aha:
- Igice cya mbere:
http://www.veritasinfo.fr/article-a-umuvumorngo-abahakana-ubuhanuzi-bwa-stg-nsabagasani-barikururi-72518540.html
- Igice cya Kabiri:
http://www.veritasinfo.fr/article-ubuhanuzi-nyuma-ya-magayane-sgt-nsabagasani-dominic-yeretswe-ko-kagame-azicwa-n-inshuti-ye-70631275.html
Byaruhanga I(Inyenyerinews)
byaruhangaissac@gmail.com
BIRACYAZA


text:
Premium Vodka Hamwe Na Imitako Premium Vodka hamwe na Swan ifite imitako ya feza yometseho Swarovski Crystals.
Izina ry'umushinga : BlackSwan, Izina ryabashushanya : Vladimir N. Bratchenko, Izina ry'abakiriya : WaldemarArt.
Igishushanyo gitangaje nuwatsindiye igihembo cya feza mu marushanwa yo kwerekana imideli, imyambaro n'imyenda. Ugomba rwose kubona ibihembo bya silver byegukana ibishushanyo mbonera bya portfolio kugirango umenye ubundi buryo bushya, bushya, umwimerere kandi uhanga, imyambarire n'imyenda.


text:
Bamwe bamwita Patrick, abandi bakamwita Patrice. Yari afite imyaka 16 ubwo ibisahuzi(pirates)byamutwaraga, bikamutandukanya n’umuryango we w’abakristu. Bamumaranye imyaka 6 ariko aza kubacika asubira mu rugo mu gihugu cye cya Irlande. Nyuma yagiye mu gihugu cy’Ubufaransa,acengera iby’iyobokamana(Théologie).
Abifashijwemo na Mutagatifu Germain d’Auxerre, yagizwe umwepiskopi, maze muri 432 yiyemeza gusubira mu gihugu cye ngo akigezeho byuzuye Inkurunziza. Kubera ko abaturage ba Irlande bemeraga imana nyinshi(polythéisme des Druides)ntibyamuruhije kubumvisha amahame y’Ubutatu Butagatifu(Trinité).
Yifashishije imiterere y’ishami rya trèfle, maze ibyari amayobera abicengeza mu bwenge no mu muco w’abanyagihugu ahereye ku mwami Aengus. Kuva ubwo yabaye intumwa yemewe ya Irlande n’iya Kiliziya kuko yagaragaje uko ukwemera gufasha n’abagenga b’isi kuyoboka Kristu.
Maewyn Succat wavutse muri 385 yitabye Imana tariki ya 17 Werurwe muri 461 amaze guhashya inyigisho z’ubupagani. Uyu munsi ni umwe mu minsi mikuru yemewe mu Gisibo iyo utahuriranye n’Icyumweru Gitagatifu(Semaine Sainte).
N’ubwo ahenshi bawizihiza batitaye ku by’iyobokamana(caractère religieux), cyane cyane abarengera ibidukikije, hose baba bibuka ku buryo bunyuranye igikorwa cya Mutagatifu Patrick.
Turamwisunze ngo adufashe guhuza imico yacu n’Ivanjili.
By P.Protogène BUTERA


text:
Mu rukundo si ngombwa ibikorwa bikakaye kugira ngo wigarurire umutima w’umukunzi wa we, kuko muri rusange bisaba cyane cyane kumwitaho no kumuba hafi cyane cyane umubwira amagambo aryoshye umugaragariza ko unukunda.
Mu rukundo habamo intekerezo nyinshi zitandukanye; hakaba n’ubwo umukunzi wawe akubwira ko uri mwiza ariko wowe ntubashe kubyibonaho. Nubona rero inshuti yawe yatangiye kwiheba biturutse ku miterere y’umubiri wayo uzamenye uko ubyitwaramo.
Aya magambo ashobora kugufasha gutuma umukunzi wawe yakira uko ari kose.
Nshuti mukundwa, maze igihe kitari kirekire mbona usa n’utanezezwa n’uko umubiri wawe uteye, gusa mubyukuri njye siniyumvisha impamvu yabyo kuko njye mbona ntawe muhanyije ubwiza. Ndagirango nkumenyeshe ibintu bikurikira.
Kuva ku mutwe kugera ku musatsi uri mwiza, ni yo mpamvu mpora iteka numva nagumana nawe ubuziraherezo. Ntibinyorohera kuba iteka nakubwira buri kimwe ntekereza ariko muri njye iteka mba mpora ntekereza kandi nshimishwa no kwitwa umugabo wawe. Burya iyo ubona nita ku mubiri wanjye mba ngirango ndebe ko nasa nawe ariko kubishyikira ntibyanyorohera kuko uri mwiza by’agahebuzo.
Ngukunda uko uri mukundwa, Nezezwa iteka no kukubona wiyitaho ngakunda guhora nitegereza ubwiza bwawe. Ibyo ni bimwe mu binyereka kandi bikampamiriza urwo unkunda bigatuma iteka mba umunyamahirwe wo kuguhora iruhande.
Gusa hari ikintu cy’ingenzi nkumenyesha; ngukunda uko uri kose. Ni yo mpamvu nitwa umunyamahirwe kuva wanyemererako tuzahora iteka dusangira akabisi n’agahiye. Uri mwiza imbere n’inyuma n’utabibona yaba yigiza nkana.
Urukundo burya rurabagarirwa, urukundo kandi rurasigasirwa.
Iyo rwitaweho ruraramba ntirusaza


text:
Burera: Urwunge rw’amashuri Maya II basabwe gutunganya ahategurirwa ifunguro
Yanditswe na MUTUNGIREHE SAMUEL
Ubwo intumwa za Minisiteri y’Uburezi zageraga ku rwunge rw’amashuri rwa Maya II mu murenge wa Rugarama mu karere ka Burera, basanze ahategurirwa ifunguro ry’abanyeshuri bo mu kiciro cy’uburezi bw’imyaka ikenda hubakishije ibiti, inyuma hakingirije ibidasesa ku buryo birushya kwita ku isuku ikenewe kandi bishobora guteza inkongi y’umuriro.
Umuyobozi ushinzwe amashuri abanza n’ayisumbuye mu karere ka Burera, Musabwa Eumene ari kumwe n’intumwa za Minisiteri y’Uburezi ziyobowe na Dr. Nyinawamwiza Leatitia, yasabye ubuyobozi bw’iki kigo ko mu byo bari bwemerere intumwa za Minisitiri y’Uburezi byo kwitaho birimo no kuvugurura icyo gikoni.
Umuyobozi w’iki kigo, Nteziyaremye Protais, yatangarije Imvaho Nshya ko nubwo igikoni kitameze neza, ariko batangiye kukivugurura bafatanyije n’ababyeyi barera abana kuri icyo kigo.
Ati: “Urabona byo kiriya gikoni nta bwo kimeze neza, ariko twatangiye kuvugurura kuko byose biva mu babyeyi. Amafaranga twabonye mbere twubatsemo kiriya gikoni nubwo kitameze neza. Ubu hari gahunda yo gushyiraho urukuta rw’amabuye inyuma hanyuma imbere hasi naho tukaba dushyizemo sima y’igiheri, tukubaka n’amashyiga ya rondereza; uko tuzarushaho kubona ubushobozi tuzagenda turushaho kwagura.
Visi-Perezida wa komite y’ababyeyi muri iki kigo, yavuze ko imirimo yo kuhasana yatangiye, ababyeyi na bo bakaba baragize uruhare batanga kuri icyo gikorwa aho buri mubyeyi yatanze amafaranga yo gusana icyo gikoni.
Si icyo kibazo gusa k’igikoni kitameze neza muri iki kigo intumwa za Minisiteri y’Uburezi zasanze ikigo kigomba kugira icyo gikoraho by’umwihariko, abanyeshuri bo mu burezi bw’imyaka ikenda bagaragaje ko bafite ikibazo cy’uko nta mudasobwa bafite zo kwigiraho ikoranabuhanga kandi abanyehuri bo mu ishuri ribanza bo bafite mudasobwa za gahunda ya Mudasobwa imwe ku Mwana (One Laptop per Child).
Intumwa za Minisiteri ziri mu karere ka Burera mu kiciro cya kabiri cy’ubukangurambaga bw’ireme ry’uburezi hazasurwa amashuri arenga 600 arimo abanza, ayisumbuye, ay’imyuga na tekeniki na kaminuza ku nsanganyamatsiko igira iti “Imyigire myiza n’indangagaciro, guteza imbere ikoranabuhanga no guhanga ibishya nk’ishingiro ry’uburezi”. Ni gahunda yatangiye tariki ya 2 ikazageza ku ya 15 Gicurasi 2018.


text:
Kicukiro: Batangiye kwakira ibitekerezo by’abaturage ku ngengo y’imari 2019/2020
Yanditswe na Mutungirehe Samuel
Ubuyobozi bw’Akarere ka Kicukiro bwatangiye kumanuka bwegera abaturage mu tugari mu rwego rwo kubagaragariza ibimaze gukorwa mu ngengo y’imari y’uyu mwaka 2018/2019.
Muri iki gikorwa ubuyobozi burereka abaturage n’ibitarakorwa, bukanakusanya ibitekerezo n’ibyifuzo by’ingenzi bizashingirwaho mu gutegura ingengo y’imari y’umwaka utaha 2019/2020.
Ni umuhango watangijwe mu turere twose tw’igihugu ku bufatanye bwa Minisiteri y’Ubutegetsi bw’Igihugu, Minisiteri y’Imari n’Igenamigambi, abajyanama mu nzego z’ibanze n’Umujyi wa Kigali n’izindi nzego zishinzwe iterambere ry’abaturage.
Ku rwego rw’Akarere ka Kicukiro byafunguriwe mu Kagari ka Karembure mu Murenge wa Gahanga.
Umuyobozi w’Akarere ka Kicukiro, Dr. Nyirahabimana Jeanne, yabanje kwibutsa abaturage bimwe mu by’ingenzi bemereye abaturage mu mihigo bikaba byarakozwe birimo ishuri ribanza rigezweho ry’ibyumba 18 ryatewe inkunga na Perezida Paul Kagame ryubatse aho Karembure, ibindi birimo imirimo yo kubaka ivuriro ikaba igiye gutangira mu byumweru bitarenze bibiri, igishushanyombonera cyo kunoza imiturire n’ibindi bikiri gukorwaho no kwigwaho uko byagerwaho.
Yasobanuriye abaturage b’imidugudu igize Akagari ka Karembure impamvu babaha umwanya wo gutanga ibitekerezo by’ibyo bifuza gukorerwa aho batuye, ko ari ukuzamura uruhare rwabo mu bibakorerwa kuruta uko umuyobozi yabatekerereza ibyakorwa ugasanga ntibanitabiriye kubigira ibyabo.
Ati “Impamvu ni uko iyo tugiye tukicara mu biro, tukabatekerereza usanga tubahaye icyo mutifuza, mutari mukeneye kurusha ibindi. Icyo ni cyo dushaka kumva kugira ngo nitugera mu igenamigambi tuzibuke ko abaturage ba Karembure badusabye ikingiki, kugira ngo uruhare rwanyu mu kugena ibyabakorerwa n’ibyo mwakikorera dufatanyije twese mubigiremo uruhare rugaragara. Twagiye tubona aho ubuyobozi bwafashe gahunda yo kubaka isoko ahantu, bamara kuryubaka, kuko batabiganiriyeho n’abaturage ugasanga ribuze abajya kucururizamo kuko isoko barivanye aho abaturage barishakaga barijyana ahandi abantu babona hatabanogeye ahasigaye ntibarikoreremo rikameramo ibyatsi. Ntabwo rero twifuza bene iryo genamigambi, turifuza igenamigambi mwagizemo uruhare.”
Ibitekerezo bitandukanye ariko birimo byinshi bisa byavuye mu batuye mu midugudu umunani igize Akagari ka Karembure, byagarutse ku kugeza amashanyarazi ku zindi ngo atarageraho, kubona imodoka ibafasha kugera muri gare ya Kicukiro n’ahandi kuko ari bo bakoresha amafaranga menshi 450 ku modoka rusange bitewe no gutega kenshi.
Umukuru w’Umudugudu wa Kabeza, Uwizeyimana Deogratias kimwe na Hakizimana Vianney uyobora Umudugudu wa Bigo, bagaragaje ko bakeneye gukorerwa ruhurura iva Nyanza imanuka mu baturage, imaze guhitana ubuzima bw’abantu no gusenyera abaturage kimwe no guteza impanuka ku modoka kuko zica imihanda.
Mu bindi benshi bahurijeho ni ukubona aho bashyingura ababo mu gihe bitabye Imana no kubona site zo guturamo kuko bikiri ikibazo gutura bijyanye n’igishushanyombonera no kubakira abatishoboye.
Kuri ibyo byifuzo n’ibindi bitandukanye, Umuyobozi w’Akarere ka Kicukiro Dr. Nyirahabimana yababwiye ko bimwe bazabifatanya ariko kandi bigiye kwitabwaho kuva ku rwego rwa njyanama y’akagari kuzamuka bikagera ku rwego rwo ku gihugu mu igenamigambi iby’ingenzi bigashyirwa mu igenamigambi ry’umwaka wa 2019/2020.


text:
Waravukiye mu bice by’icyaro mu myaka ya za ’70, ’80, ’90 ukaba waranyaraga ku buriri wahita wibuka icyo igisura cyagukoreye.
Hano sibyo tugiye kuvuga ariko ahubwo tugiye kuvuga ku kamaro kacyo mu buzima bwacu bwa buri munsi kuko ari intego yacu hano gutanga inama zinyuranye ku buzima.
Igisura kiri muri zimwe mu mboga ziryoha nubwo kugitegura bigorana dore ko kugifatisha intoki ubwabyo bikomeye kubera uko kibabana. Icyakora ubu hanaboneka ifu yacyo iba iteguye neza kandi iba yujuje ibisabwa ngo kigirire umubiri akamaro nkuko tugiye kubivugaho.
-
Gusukura umubiri
Intungamubiri zinyuranye zibonekamo zigira uruhare runini mu gusukura umubiri. Kuko kiri mu bifasha umubiri gusohora amazi, gituma uburozi n’imyanda byikusanya bigasohoka mu nkari ku bwinshi (iyo wakinyoye uranyaragura cyane). Gusa kinafasha mu igogorwa aho gituma mu byo wariye uburozi burimo busohoka hagasigara ibyiza gusa.
-
Gifasha abagore batwite n’abonsa
Igisura gituma umugore atava amaraso menshi iyo abyara ndetse kinatuma akama vuba. Ndetse nyuma yo kubyara ni cyiza kuko kimwongerera amashereka (ibi abagikoresheje babitangira ubuhamya). Ibi bigaragazwa n’ubushakashatsi bwakozwe na Dr Rachel Emman Westfall wo muri kaminuza ya Victoria, Canada.
-
Ni cyiza ku buzima bw’igitsinagore
Ku bagira imihango ibabaza, ndetse bakanava cyane, igisura kibafasha kutaribwa no kuva amaraso macye. Ku bari mu myaka yo gucura kandi gituma impinduka mu misemburo itabagiraho ingaruka zigaragara ahubwo bikagenda neza.
-
Gifasha amaraso gutembera
Kuba kibonekamo vitamin C n’ubutare bituma kiba cyiza mu ikorwa ry’amaraso kandi kikagira akamaro mu kongerera ingufu ubudahangarwa. Kuba cyongera amaraso bituma kiba cyiza mu gufasha abakirutse, abafite ikibazo cy’amaraso macye, gufasha ibisebe gukira vuba, gufasha abagize izindi mpamvu zituma batakaza amaraso menshi…
-
Kurwanya utubuye mu mpyiko
Igisura muri kwa gusukura umubiri kandi gituma mu mpyiko nta myanda yibikamo dore ko ariyo soko y’utubuye tuzamo. Ndetse n’iyo twamaze kuzamo no mu gasabo k’indurwe gifite ubushobozi bwo gutuma tuyenga bikaba byakurinda kuba wabagwa ngo badukuremo. Ibi bikaba binafasha mu kurinda ubwandu bw’umuyoboro w’inkari.
-
Kubyimbura
Cyifitemo ububasha bwo kubyimbura cyane cyane mu mavi n’ahandi mu ngingo haba hagize ikibazo cyo kubyimba, byaba bitewe na goute cyangwa izindi mpamvu. Ndetse kukinywa mu mazi kenshi birinda izi ndwara zikunze kwibasira abageze mu zabukuru, ababyibushye cyane ndetse n’abakunze kwicara akanya kanini
-
Gukomeza amagufa
Nubwo umunyungugu wa bore udakenerwa ari mwinshi ariko uri mu myunyungugu y’ingenzi ku gukomera kw’amagufa, kandi uboneka mu gisura. Ibi rero bikaba ari ingenzi mu kurinda amagufa kwangirika kandi bikanayatera gukomera.
-
Gufasha mu buhumekero
Ku barware asima, cyangwa izindi ndwara zo mu buhumekero zifata abantu mu gihe runaka izi mboga ni nziza kuri bo. Igisura gifasha mu gufungura mu mazuru n’inzira yose y’ubuhumekero nuko ukabasha guhumeka neza
-
Ni cyiza kuri porositate
Ku bagabo kanseri ibazahaza kandi ihitana benshi ni kanseri ya porositate. Ku bagabo iyo bagejeje imyaka 40 kuzamura, porositate yongera ubunini aho ishobora no kwikuba 3 mu bunini. Ibi rero iyo ukoresha igisura kirabikurinda. Gusa iyo yamaze kubyimba ntacyo kiba kikigufashije.
-
Ni cyiza ku ruhu
Ifu yacyo ushobora kuyikoramo mask ushyira mu maso. Bivura ibiheri ndetse bikanarinda kuba warwara Indwara z’uruhu ziterwa na bagiteri. Kigufasha kandi mu kurinda ko wasaza uruhu imburagihe, kurwanya udukovu rwatewe na bya biheri, kandi bigufasha gukira vuba iyo wakobotse uruhu
KIRIBWA GUTE
Igisura kiribwa mu buryo bubiri.
Bwa mbere uteka amababi yacyo nkuko uteka imboga zose, gusa ukazirikana ko kibabana, bityo ukagisoroma wambaye uturindantoki. Kandi ukagisoroma hakiri mu gitondo, wibanda ku tubabi toroshye
Bwa kabiri ni ugukoresha ifu yacyo. Iyo fu uvanga ikiyiko cyayo kinini muri 250mL z’amazi cyangwa ikindi kinyobwa nk’igikoma cyangwa umutobe (juice) wikoreye cyangwa ukozwe ariko utongewemo ibindi byo mu nganda.
Kuva ku mwana utangiye kurya, ukanyura ku mugore utwite n’uwonsa, ukagera ku mugabo w’ijigija twese turyoherwe n’ibyiza by’igisura.


text:
Ibi nibyiza rwose kuko birafasha pe umunu akumva ko hari aho yizeye ko yabonera pe ahubwo nigute nakwiyandikisha kururu rubuga murakoze
Ikigo cy’Umujyi wa Kigali gihuza abakozi n’abakoresha kimaze guha akazi urubyiruko 1 200
Yanditswe na GATETE JEAN BOSCO
Umujyi wa Kigali ushishikajwe no gukemura ikibazo cy’ubushomeri mu rubyiruko rwaba urwize kimwe n’urwarangije kaminuza binyuze mu kigo cy’Umujyi wa Kigali ku bufatanye na Minisiteri y’abakozi ba Leta n’umurimo, GIZ n’abikorera, kikaba kimaze guha akazi urubyiruko 1 200.
Umukozi w’Umujyi wa Kigali Alex Bucyana uhagarariye umuyobozi mukuru by’agateganyo w’icyo kigo, avuga ko bafite gahunda yo kurushaho kugabanya umubare w’urubyiruko rudafite akazi, bakakabona binyuze mu kubahuza n’abakoresha. Ati “Muri serivisi dutanga harimo n’iyo guhuza abakozi n’abakoresha, ibi biba buri mwaka aho duhuriza hamwe abakozi n’abakoresha hagamijwe ko abakoresha babona abakozi bakeneye kandi babifitiye ubushobozi.”
Avuga ko kugeza ubu abakozi bagera ku 1200 bamaze kubona akazi binyuze muri iyo gahunda. Ati “Kuva ikigo gishinzwe abakozi 1200 bamaze kubona akazi muri bo abagera kuri 300 bihangiye imirimo abasigaye bahabwa akazi mu bigo bifite imirimo, ubu buryo burafasha kuko binyuze mu masezerano tuba twagiranye na bo tubafasha no guhitamo umukozi mwiza.”
Avuga ko uretse ubwo buryo bwo guhuza abashaka akazi n’abagafite banafite ubundi buryo bufasha abamaze igihe badafite akazi binyuze mu bujyanama, ati ”Dufite abakozi bagira inama abadafite akazi kuko iyo umuntu amaze igihe adafite akazi hari ingaruka bimugiraho, aha hari icyumba gifite mudasobwa 30 zifasha abarangije kaminuza badafite akazi gushakiraho amakuru ajyanye n’akazi, ibyo bikajyana no kubaha amahugurwa arimo n’ayo kwihangira imirimo. Aha ni ho abagore by’umwihariko tubahugurira gutinyuka umurimo binyuze mu mahugurwa bagenerwa.”
Dusingizimana Onesphore ni umwe mu rubyiruko rwarangije kaminuza, avuga ko nyuma yo kurangiza mu ishami ry’icyongereza, igifaransa hamwe n’uburezi yahisemo kugana icyo kigo hagamijwe ko na we kimwe n’abandi ahabonera amahirwe y’akazi.
Ati ”Narangije amashuri mu 2012 mu ishami ry’icyongereza, igifaransa, hamwe n’uburezi, naje hano mbibwiwe na mugenzi wange maze ukwezi niyandikishije, nshimira Umujyi wa Kigali kuko izi serivisi utanga ziradufasha cyane nka twe tuba tudafite akazi iyo tuje tubona aho dushakira akazi kuko internet ya hano ni ubuntu.”
Ituze Fulgencie na we yarangije muri rimwe mu mashuri y’ubumenyi ngiro, avuga ko kuza muri icyo kigo bibafasha nk’urubyiruko kudaheranwa n’irungu mu gihe batarabona akazi, ati “Nk’urubyiruko iyo tuje hano mu mahugurwa yo kwihangira imirimo tuhahurira n’abandi bize ibindi tugahurira mu mahugurwa, bidufasha gusangira ubumenyi, dufite gahunda yo kuzava hano nyuma y’iminsi 3 tuhafite tukazashaka umurimo dukora tuwuhuriyeho.”
Bucyana asoza asaba abarangiza kaminuza n’abandi guharanira gushaka umurimo. ati ”Baza hano bizeye neza cyane ko bahabona akazi, ndabasaba guharanira gushaka umurimo bityo abatawufite bakatugana, tuzakomeza natwe kurushaho kumenyekanisha iki kigo mu bakoresha hagamijwe ko turushaho kugabanya umubare w’abashomeri.”
3 Comments on “Ikigo cy’Umujyi wa Kigali gihuza abakozi n’abakoresha kimaze guha akazi urubyiruko 1 200”
-
-
Nishimiye iki kigo.najye narangije amashuri yi sumbuye ariko nkaba mfite na perme classe ya B.nkaba nifuza akazi KO gutwara imodoka.mubyukuri ndi umusore w,imyaka 28 y,amavuko nkaba narize imodoka bihagije nkaba nemezako mbonye akazi na gakora neza kandi mbishyize k,umutima.murakoze nishimiye uburyo murakira ugusaba kwajye.
-
Nishimiye icyo kigo.jyewe nifuza KO mwatubwira Aho umuntu yanyura abandikira


text:
Nyamasheke: Abakozi 13 b’Utugari bareze Umuyobozi wabo amakosa 6 akomeye
Mu ibaruwa aba bakozi banditse ndetse bakayisinyaho ku wa Mbere tariki 08 Werurwe 2021, bandikiye inzego zose z’Akarere ka Nyamasheke bashinja amakosa atandatu akomeye umuyobozi wabo.
Abanditse bashinja Ndanga Janvier Umunyamabanga Nshingabikorwa w’Umurenge wa Cyato ‘Guteranya Abakozi’. Aha bavuga ko uyu muyobozi yagiye abwira bamwe mu bakozi amagambo abangisha bagenzi babo.
Bamushinja kandi ‘Kuyoboza abakozi igitugu’, bavuga ko abwira abakozi gukora ibitari mu nshingano zabo, akabasaba no gutanga ibisobanuro, ngo usanga hari ibyagombaga gukorwa bidakorwa cyangwa bigakorwa nabi.
Ibaruwa igira iti “Abwira umukozi ngo ndavuze ngo ndi Umuyobozi wawe, aho yabwiye Umukozi ushinzwe ibaruramari ngo nzakwereka ko uri Comptable nkaba Umuyobozi wawe mu gihe yamugaragarizaga ukuri ariko we atari byo ashaka.”
Mu bindi bamurega harimo ‘Gutuka Abakozi’, ‘Guhunga inshingano z’ubuyobozi’, ‘Kudaha abakozi ibyo bemerewe’, no ‘Guteranya abakozi n’abaturage’.
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
Abakozi 13 basoza ibaruwa basaba Ubuyobozi bandikiye icyifuzo.
“Hashingiwe ku nama zitandukanye twagiye tugirana n’Umunyabanga Nshingwabikorwa w’Umurenge tumugaragariza imbogamizi dufite ariko ntihagire igihinduka kugeza ubu, dushingiye kandi ku nama twagiranye n’Umuyobozi w’Akarere wungirije ushinzwe Iterambere ry’Ubukungu akatugira inama ariko tukaba tubona ntampinduka, twifuje kubimenyesha Ubuyobozi bw’Akarere mu nyandiko tunasaba ko mwadufasha ku byifuzo byacu bikurikira bigashyirwa mu bikorwa kugira ngo dutange umusaruro uhagije: “Guha abayobozi agaciro”; “Kwita ku nshingano ze”; “Guhindura imikorere n’imiyoborere.”
Ibaruwa
UMUSEKE.RW


text:
Urwenya ruzwi na bamwe nk’urwo gushimisha abantu gusa. Ese rushobora kuba umwuga? Ibi ni bimwe mu byibanzweho mu kiganiro cyahuje Teta w’imyaka 13, wifuza kuzaba umunyarwenya na Nkusi Arthur, uzwi nka Rutura, umunyamakuru n’umunyarwenya ubimazemo igihe kirekire. Ni Nyampinga yarabahuje bombi baraganira, ngaho na we soma ikiganiro cyabo
TETA: Impano yawe yo gusetsa yatangiye ryari?
ARTHUR: Nkiga mu mashuri yisumbuye twashakaga kwamamaza mugenzi wacu, nuko nkakina udukinamico ngo tubone ubushobozi. Nakinaga mu ishuri nyuma y’amasomo bakabikunda. Ndangije segonderi dutangiza “Comedy Knights” (komedi nayiti), itsinda rikora ibitaramo byo gusetsa. Wowe se?
TETA: Nge byatangiye mu wa gatatu w’amashuri abanza. Ku munsi w’amanota twateguraga ibyo tuzereka ababyeyi maze nge bakansaba ikinamico zisekeje. Nageraga imbere nkasetsa abantu, nkumva amagambo yambanye menshi!
ARTHUR: Ni byo! Iyo baseka wowe bikongerera iki?
TETA: Binyongerera umunezero kandi iyo nshimishije abantu bituma nigirira ikizere bikananyubakira izina.
ARTHUR: Ntiwumva! Igihe kizagera nawe hagire ugufata nk’ikitegererezo.
TETA: (Aseka) Ni byo? Ngaho nyibwirira imbogamizi ziba muri uyu mwuga!
ARTHUR: Bamwe bumva ko udashobora gusubiramo urwenya wumvise ahandi, iyo ubikoze baravuga ngo ntabwo uzi gusetsa. Ikindi, abanyarwenya turacyari bake cyane. Indi mbogamizi, ni uko tutaragira abadutegurira ibitaramo, gusa ibi byo biratwubaka kuko ntiwahora ufashwe ukuboko.
TETA: Nge imbogamizi ngira ni umwanya. Ikindi nk’ubu sinagenda imbere y’umukuru w’ikigo ngo musabe ibyuma byo gukora igitaramo cyange kihariye, yagira ngo ndikinira.
ARTHUR: Kurenga izo mbogamizi nta kundi, ukorana n’abandi. Iyo ushaka kwihuta ugenda wenyine, washaka kujya kure ukajyana n’abandi. Iyo ufite isoni zo gusaba ikigo icyo wifuza rero, bagenzi bawe bagutera ishyaka.
TETA: Ese iyo usekeje abantu ntibaseke ubigenza ute?
ARTHUR: Hari igihe usetsa umuntu yifitiye ibibazo ntaseke, icyo gihe ntiwihutira kuvuga urundi rwenya, ahubwo ubabaza ikitabasekeje, maze bagatangira kwirekura bagaseka.
TETA: Iyo byanze se ni iki gituma wongera?
ARTHUR: Burya uba ugomba kongera kuko uba warabyiyemeje. Ugomba kugerageza kugeza igihe basekeye ni bwo uba uri umunyarwenya nyawe.
TETA: Ababyeyi bawe babivuzeho iki utangiye kuba umunyarwenya?
ARTHUR: Papa ni we wanyinjijemo, anadufasha gutangiza “komedi nayiti”. Iwacu twese turi abahanzi, rero ntibyangoye. Wowe baragufasha?
TETA: Baranshyigikira pe! None ni iyihe nama wagira abakobwa bifuza kuzaba abanyarwenya?
ARTHUR: Ik’ingenzi ni ukugira intego kandi ugaharanira kuyigereho.
TETA: Urakoze cyane!


text:
Wednesday, October 30, 2019
Kubasha kubara inyuguti wanditse cg se interuruo muri mudasobwa
Ikindi cyiza kandi ni uko ushobora no kuba wamenya igihe ukoresha mu munota ukamenya inyuguti waba wanditse. Aha kandi ushobora kuba watanga ikizamini cyo kwandika wihuta ku muntu ushaka umukozi uzajya yandika ibitabo n'ibindi, ku bashaka kumenya by'ukuri imyihutire y'umuntu.
Dore Link wareberaho | Kanda aha | hasi ushobora kwinjiza inyuguti ushaka cg inyandiko maze ukamenya igizwe n'inyuguti zingahe? Amagambo angahe? Interuro zingahe? Ibika (igika) bingahe? cg se ahasigaye umwanya hangana gute. Urugero: Iyi nkuru igizwe n'inyuguti d 839,
Komeza inkuru urebe aho wabariria inyugutis zawe.
Subscribe to: Posts (Atom)


text:
Umuyobozi w’agateganyo w’Akarere ka Kamonyi, Tuyizere Thadée, avuga ko mu manza zirenga ibihumbi 52 zagomba kurangizwa, inyinshi muri zo zarangijwe.
Yagize ati “Twari dufite imanza 52.373 zaciwe n’Inkiko Gacaca zigomba kurangizwa. Inyinshi muri zo twarazirangije kuko kugeza ubu hasigaye imanza esheshatu gusa kandi na zo turi gushaka uko zirangizwa vuba.”
Imibare igaragaza ko mu Murenge wa Rukoma ari hamwe mu hagaragaye imanza nyinshi zaciwe n’Inkiko Gacaca zagombaga kurangizwa ndetse n’izo esheshatu ni ho zisigaye.
Umunyamabanga Nshingwabikorwa w’Umurenge wa Rukoma, Nkurunziza Jean de Dieu, avuga ko bari bafite imanza zirenga 8.000 bagomba kurangiza ariko kugeza ubu hasigaye esheshatu gusa kandi na zo biyemeje kuzirangiza mu byumweru bitarenze bibiri.
Ati “Gacaca nk’ubutabera bwunga ntabwo n’imanza zaciwe na Gacaca tuzirangiza dukurikije ya mategeko asanzwe akoreshwa mu guteza cyamunara. Habaho guhuza abafitanye ikibazo kugira ngo bishyurane nibiba ngombwa banababarirane bakomeze babane neza kubera ko intego ya Gacaca ari ukunga Abanyarwanda.”
“Duhura buri wa kane ku Kibuga cy’Akagari ka Taba tugahuza abafitanye ibibazo ariko tugashyiramo n’abafatanyabikorwa kugira ngo bigishe uwaba akinangiye cyangwa se atarabyumva kugira ngo na we abyumve kandi arangize ibyo Urukiko Gacaca rwamukatiye.”
Mu Rwanda Inkiko Gacaca zatangiye mu 2002 ariko kugeza ubu usanga hari aho imanza zitararangizwa bitewe n’imbogamizi zitandukanye zirimo ko hari abagomba kwishyura babura ubwishyu cyangwa bakananirwa kumvikana n’abo bahemukiye mu gihe cya Jenoside yakorewe Abatutsi mu 1994.


text:
Ibiryamye binini ni ibisuko byoroshye wasuka bikagufasha gukuza imisatsi yawe mu gihe gito. Turababwira ibintu 10 ugomba kugurikiza hano…
Guhambura ibisuko neza ntuce imisatsi18/02/2021
Muraho neza, amakuru y’iminsi? Kimwe mu bintu twabonye bifasha kugira imisatsi miremire ni ugusuka. Iyo wasutse imisatsi yawe ntango uba uyisokoza bityo bikayirinda gucika mu gihe ibisuko bikirimo. Ikibazo kijya kivuka mu guhambura ibisuko, ugasanga ya misatsi itari yaracitse nibwo icikiye rimwe yose. Uhambuye neza ku buryo imisatsi utayica, nibyo byafasha imisatsi yawe gukomeza kuba miremire. Reka rero turebere hamwe ibintu bitandukanye byagufasha guhambura neza nyuma yo kumarana ibisuko igihe kirekire. Gusigaho amavuta Ikintu cya mbere gifasha kugabanya gucika nugusiga…
Muraho, amakuru yanyu? Ku rubuga rwacu dufiteho inkuru zijyanye n’imisatsi nyinshi harimo uko wakuza imisatsi yarekeye gukura, amavuta akiza imvuvu akanakuza imisatsi, kudfriza neza ntuce imisatsi yawe ndetse nizindi nyinshi. Muri izi nkuru usanga akenshi tuguma tugaruka ku kuntu amavuta yoroshya imisatsi afasha mu kudacika kw’imisatsi. Gusa hari igihe usanga kongerera imisatsi ingufu bicyenewe kurushaho. Niba uri umuntu ufite imisatsi idakomeye mu byukuri, namavuta yoroshya imisatsi uyakoresha ariko ukaba ubona imisatsi yawe icyo icyeneye ari imbaraga, iyi nkuru ni iyawe.…
Muraho, amakuru yanyu? Nizereko mumeze neza. Uyu munsi twabashakiye inkuru y’umuhindekazi utwereka amavuta asiga mu misatsi ye akamurinda imvuvu, agatuma imisatsi ye ikura ndetse akanatuma idacika byoroshye. Nimba wumva wifuza kugera kuri kimwe muri ibi bintu, soma inkuru urebe uko abigenza. Uko avanga amavuta Afata amavuta ya coconut naya olive akayavanga, ingano yayo wakoresha byaterwa n’imisatsi ufite uko ingana. We kuko imisatsi ye igera ku kibuno kdi irambuye akoresha ibiyiko bitatu bya coconut oil nibiyiko bitatu bya olive oil. ubundi…
Kudefriza imisatsi neza nticike ??♀17/07/2020
Imisatsi yarekeye gukura icyo wayikorera03/07/2020
Muraho neza, nizereko mumeze neza. Inkuru tubafitiye uyu munsi ni iyabantu imisatsi yabo yarekeye gukura. Uyu mwaka utangira, twanditse inkuru yibintu wakora ngo ugire imisatsi miremire. Gusa nzi neza ko hari igihe ibintu byose bavuga uba ubikora ariko ukabona wapi. Tuvuge imisatsi igakura ikagera ku ntugu yarangiza igahagarara, ugatangira gushyiramo vitamin igakuraho ho gato nanone ikongera igahagarara. Video yuyu munsi ni iyumukobwa udusobanurira impamvu imisatsi ihagarara ahantu ikanga kuharenga nicyo wabikoraho. Ubusobanuro agiye kuduha ni ikusanya ryubushakashatsi (scientific studies) bwakozwe…
Muraho, uyu munsi reka tubereke insokozo 15 wakora ku misatsi ya naturel. Nyuma yuko inkuru y’uburyo 15 wafunga ibisuko bugezweho ikunzwe cyane na benshi, twifuje kubereka uko wakomeza kurimba ku mutwe nyuma yo guhambura mu gihe ufite imisatsi ya naturel. Ku bantu bafite imisatsi idefrije, ntimugire ikibazo namwe tuzazibashakira. Kuri buri nsokozo, turabereka iphoto yerekana uko style irangira isa ubundi munsi yayo dushyireho video yo kuri YouTube yerekana uko wabikora. Bityo iyo wakunze wayireba ukayikora. Twagerageje gushaka ama style akozwe…
Imisatsi miremire nawe wayigira!24/01/2020
Muraho, shea moisture ni brand izwiho gukora ibintu biri natural kandi byiza. Bazwiho cyane cyane amavuta y’imisatsi. Nari maze igihe nifuza kugerageza amwe mu mavuta yabo ngo ndebe nimba koko ari meza nkunko bivugwa. Uyu munsi turebe vitamin y’imisatsi yabo, bagira nyinshi kubi. Iyo nagerageje ni Jamaican black castor oil strengthen & restore treatment masque with shea butter, Peppermint & Apple cider vinegar. Iyi vitamin y’imisatsi izwiho cyane cyane ko ikozwe mu mavuta ya mbere akuza imisatsi ariyo castor oil.…


text:
17/01/2019, Ubwanditsi
Itangazamakuru si umurimo woroshye. Kuwukora biri mo no kwemera imyumvire y’abasomyi, kuko aba ni bo twandikira. Inkuru zitandukanye tubagezaho, si ngombwa ko zose bagomba kuzimira bunguri nk’ivanjili ntagatifu ya Yezu Kristu/Yesu Kristo cyangwa ibyahumetswe n’umwuka w’Imana Korowani ishingiye ho mu nyigisho no mu myemerere ya kiyisilamu. Ni yo mpamvu iki kinyamakuru n’abanyamakuru bacyo dufite inshingano zo kwemera ibitekerezo by’abasomyi, n’iyo byaba bitandukanye n’ibyacu. Ibi tubyita ubwisanzure mu bitekerezo, umusomyi uwo ari we wese afitiye uburenganzira busesuye. Byongeye kandi ni muri uwo murongo wo guteza imbere ubwisanzure mu bitekerezo no kuba ijwi rya rubanda, guha ijambo uwo ari we wese wifuza kwisanzura no gusangiza abandi ibitekerezo bye, iki kinyamakuru cyashyiriweho.
Ni muri urwo rwego, ubwanditsi bw’ikinyamakuru, Umunyamakuru.com, bwiyemeje guhitisha igitekerezo cy’umusomyi, wagize icyo avuga ku nkuru Amiel Nkuliza aheruka gutangaza, inkuru igira iti: «Kubera iki «Miss Sebahinzi» yateje ikibazo mu gihugu cy’abandi»? Ni inkuru ishingiye ku itoranywa n’itorwa rya Nyampinga w’u Rwanda, iki gikorwa kikaba kiba buri mwaka mu Rwanda.
Niba utarayisomye kanda hano uyisome kugirango wumve aho uyu musomyi atemeranya ho na Amiel Nkuliza wanditse iyi nkuru: Ibihe turimo: Kubera iki «Miss Sebahinzi» yateje ikibazo mu gihugu cy’abandi?
«Nasomye inkuru yahise mu kinyamakuru cyanyu, aho umunyamakuru Nkuliza Amiel yayihaye umutwe ugira uti: «Ibihe turimo: Kubera iki «Miss Sebahinzi» yateje ikibazo mu gihugu cy’abandi?’’
Nemera n’umutima wanjye wose ubwisanzure bw’itangazamakuru, uburenganzira bw’umuntu muri byose, haba kuvuga icyo ashaka, gukora icyo ashaka mu bwigenge busesuye, ariko bugarukira aho ubw’abandi butangirira.
Ni na yo mpamvu nubaha ko umunyamakuru Nkuliza afite uburenganzira bwo kuvuga icyo ashaka kuri ririya rushanwa rya ‘’Miss Rwanda’’ n’umwari Mwiseneza Josiane. Ariko ndagira ngo ngire icyo mvuga kuri iyi nyandiko ye. Reka dusesengure umutwe w’inkuru ye. ‘’Miss Sebahinzi» yateje ikibazo mu gihugu cy’abandi”.
Ntabwo ninjira mu isesengura ry’inkuru yose, cyane cyane aho umunyamakuru Nkuliza anenga igikorwa cya ‘’Miss Rwanda’’. Ni uburenganzira bwe busesuye. Aho ndi butange igitekerezo ni aho Amiel Nkuliza ahamya ko umwari Josiane Mwiseneza avuga ko akunzwe na benshi kubera ubwoko bwe, kugera n’aho amwita Miss ‘’Sebahinzi’’, imvugo y’urufefeko ishaka kuvuga Miss ‘’Hutu’’.
Ndabaza umunyamakuru Amiel Nkuliza: ubwoko bw’umwari Mwiseneza wabubwiwe n’iki? Waba warabumubajije? Wabubajije se ababyeyi be, abaturanyi be, inshuti ze? Cyangwa warabuvumbuye nk’abandi benshi mbona ku mbuga nkoranyambaga?
Bwana Nkuliza, wari uzi ko mu mateka y’igihugu cyacu, hari abishwe bazira ubwoko butari ubwabo, kuko abicanyi babo, muri kwa kuvumbura ubwoko,
babahaye ubwoko butari ubwabo? Reka wenda tunemere ko Mwiseneza ari umuhutukazi. Ubu bwoko bwe buza gukora iki mu cyemezo yafashe cyo kujya mu irushanwa rya Miss Rwanda? Birababaje ko umunyamakuru Nkuliza akurura uyu mwari mu bibazo by’amoko y’iwacu, amoko yakoze ibara mu gihugu cyacu, uyu mwari atari yanavuka.
Mu nkuru ye, Amiel Nkuliza arakomeza, agira ati: «…Uru rugendo, rumuviriye mo no guca amano, ngo ntirumuciye intege, kuko ashobora kuba yifuza kumenya niba koko Nyampinga w’u Rwanda atoranywa hatagendewe ku bwoko runaka…»
Oya, bwana Nkuliza, umwari Mwiseneza ntiyigeze agira icyo cyifuzo. Icyo cyifuzo ni icyawe; ni wowe wifuza kukimenya; rero wigitwerera umwari Josiane Mwiseneza.
Ntabwo nzi umunyamakuru Amiel Nkuliza; sinanamushinja kwamamaza ubwoko runaka. Cyakora mu nkuru ye, arerekana neza ko ashyigikiye umwari Mwiseneza, kubera ubwoko yamuhaye, aho kumushyigikira nk’umuntu. Mwiseneza ni umukobwa w’intwari wigiriye icyizere, wavuye iwabo mu giturage akaza mu irushanwa risanzwe rijyamo abakobwa b’abanyamujyi, cyangwa abandi baturuka mu yindi migi y’igihugu, biyumvamo ibisabwa byose mu bigenderwaho kugira ngo babe ba Nyampinga b’u Rwanda.
Ndemera na none ko inkuru ya Nkuliza ishingiye ku gitekerezo cye bwite; umunyamakuru Amiel Nkuliza afite uburenganzira bwo guhitamo uruhande ashyigikiramo umwari Josiane Mwiseneza. Gusa, iyo urebye amateka mabi igihugu cyacu cyanyuzemo, aho abantu bishwe bazira ubwoko bwabo, n’uruhare itangazamakuru ryagize mu kwamamaza urwango rushingiye ku moko, nibwira ko mu binyamakuru bigizwe n’abanyamakuru b’umwuga banabyigiye, bidakwiye ko hatangazwa inkuru zireba umuntu, zikurikije ubwoko bwe, inkuru ziha agaciro ubwoko aho guha agaciro umuntu. Aha ndashaka kuvuga kurebera umuntu mu ndorerwamo y’ubwoko.
Sinzi umurongo w’ikinyamakuru, umunyamakuru.com. Niba inkuru y’umunyamakuru Amiel Nkuliza iri mu murongo w’iki kinyamakuru, mufate iyi nyandiko yanjye nk’inyandiko imuvuguruza. Ni inyandiko na none ivuguruza abandi bashyigikiye umwari Mwiseneza kubera ubwoko bamutwerereye. Ndongera kwemeza ko Josiane Mwiseneza ashyigikiwe nk’umuntu, nk’umwari w’intwari, wabera abandi urugero mu kwigirira icyizere mu kuzitabira andi marushanwa y’ubutaha.
Kugira ngo Amiel Nkuliza n’abandi bahuje umurongo babyumve neza, reka nkoreshe iyi mvugo, ngira nti: abanyarwanda bo mu ngeri zose, ba ‘’Sebahinzi, Sebworozi na Sebumba’’, bose bashyigikiye umwari Josiane Mwiseneza mu cyifuzo cye cyo guhatanira kuba Nyampinga w’u Rwanda 2019.
Mu gusoza iyi nyandiko, ndifuza ko mwafata igitekerezo cyanjye nko kwamagana ingeso yo kugendera ku gikorwa runaka, twitwaza amoko kugirango turwanye icyo gikorwa, cyangwa uwagiteguye, bityo tukaba twabigira icyanzu twanyuramo mu guhitisha ubutumwa bwacu.
Ndibwira na none ko twagombye kuba twarigiye ku mateka y’igihugu cyacu, aya mateka akaba yaratweretse ko amoko tuvukamo yakoreshejwe mu nyungu runaka z’abantu, izi nyungu zabo abaturage basanzwe bakaba ari bo bagiye bazigwamo.
Nemera kandi ko abanyamakuru bafite ubuhanga, uburenganzira n’ubushobozi bwo gutanga ibitekerezo bigera ku bantu benshi, ariko na none bagombye gukoresha ubwo bumenyi bwabo mu kutwigisha, twebwe abanyarwanda, kutarebera umuntu mu ndorerwamo z’ubwoko, bakanatubera urumuri mu kubaka imbaga y’abanyarwanda b’ejo hazaza.»
Clarisse A. Mukundente Kayisire.
‘’Bien des erreurs, en vérité, viennent de ce qu’on applique de faux noms aux choses. (Spinoza)’’.